20 октябр 2020, Тошкент вақти: 02:10\nЖорий президент ўтмишда Соғлиқни сақлаш вазири бўлган.\nТуркманистон ҳукумати ёмон хабарларга эътибор қаратмаслик ҳадисини олган.\nОғир иқтисодий муаммолар, табиий офатлар, чегарадаги уруш: Туркманистон ҳокимият идоралари ва давлат ахборот воситалари наздида – ҳатто мамлакат аҳолиси кўриб турган бўлса ҳам – ҳеч қачон рўй бермаган.\nХитойдан янги коронавирус тарқалаётгани билан боғлиқ бутун дунёдаги хавотир бунга яна бир мисолдир.\nДунё аҳли Хитой ва ундан ташқарида коронавирус тарқалаётгани ҳақида ҳар куни янгидан-янги маълумот олиб турганидан на Туркманистон ҳукумати ва на ахборот воситалари оғиз ҳам очгани йўқ. Ҳалигача лом-мим демаяпти.\nБироқ январь охирида Туркманистон ҳукумати вакиллари ими-жимида айрим чораларни кўра бошлади: Хитойга қатновчи авиарейслар бекор қилинди, талабалар ва Туркманистоннинг бошқа ватандошлари Хитойдан уйга, аммо Ашхободга эмас, Лебап вилоятининг шарқий қисмида ташкил этилган карантин марказига қайтарилди.\nБундан ташқари, Марв вилоятидаги мактаб, болалар боғчаси ва шифохоналар сингари айрим жамоат биноларининг санитария ҳолатига қаттиқ эътибор қаратилди, яна анъанавий тарзда янтоқ ҳам тутатилди.\nАммо шу пайтгача вирус ҳақида на ҳукумат вакиллари ва на давлат ахборот воситалари ҳеч нарса дегани йўқ ва бу Туркманистон ҳокимият идоралари учун кутилмаган ҳол эмас.\nСиёсатнинг қўққисдан ўзгариши\nФевраль ойида қўққисдан ҳукумат Ашхободдаги шифохона ва мактабларга “коронавирус ҳақидаги нималарни билиш кераклиги” ҳақидаги буклетларни тарқата бошлади.\nТиббиёт ходимлари пойтахт кўчаларида одамларга вирус ҳақидаги брошюраларни улашишга киришди. Яна улар Ашхободдаги мактаблар ўқувчиларига “тумов ва сарғайма”нинг олдини олиш учун қандай эҳтиёт чораларини кўриш кераклиги ҳақида суҳбатлар ўтказди.\nГарчи вилоятларда одамларга буклетлар тарқатилаётгани ҳақида ҳеч қандай хабар бўлмаса-да, Туркманистон тиббиёт соҳаси раҳбарлари бутун мамлакат бўйлаб одамларга коронавирус ҳақида маълумот бераётгани айтилмоқда.\nЖамоатчиликни вирус ҳақида хабардор қилиш ва унинг олдини олишга оид кампания мақтовга лойиқдир, илгари бунақа ҳолат кузатилмаган эди.\nЎтмишда соғлиқни сақлаш вазири бўлган Бердимуҳамедов ушбу муаммони яхши тушунади. Лекин шуни ҳам қайд этиш лозимки, у вирусолог эмас, стоматологдир. Шунинг учун бўлса керак, у вазир бўлган кезлар вилоятлардаги тиббиёт марказларини ёптириб ташлаган эди.\nЕвропада жойлашган Turkmenistan.news вебсайти Хитойдан олиб келиниб, 7 февралда Лебап вилоятидаги карантин жамлоғида дунёдан ўтган йигитнинг жасади кремация қилингани ҳақида хабар тарқатди. Бу Марказий Осиё минтақасига хос бўлмаган амалиётдир.\nОзодлик туркман хизмати ушбу хабарни тасдиқлай олмади, аммо Лебапда карантин маркази борлигини ва Хитойдан қайтарилган туркманлар ўша ерда кузатув остида ушлаб турилганини аниқлади.\nЛебап вилоятидаги China National Petroleum Corp корпорацияси юргизаётган “Багтиййарлик” газ конида қанча хитойлик ишлаётгани маълум эмас,. Айтилишича, айрим ишчилар Лебап карантин жамлоғида назорат қилинмоқда.\nТуркманистонда бирор одамнинг коронавирус юқтирган-юқтирмагани маълум эмас.\nМарказий Осиёнинг қўшни мамлакатларида ҳам карантинда сақланаётганлар бор, аммо улар орасида коронавирусга чалинганлар борлиги ҳақида бирор расмий маълумот йўқ.\nТуркманистонда жамоатчиликни коронавирусдан хабардор қилиш кампаниясининг кечикиб бўлса-да¸ бошланиши Жаҳон соғлиқни сақлаш ташкилоти вазирлиги қўйган талаблар билан изоҳланади.\nТашкилот аъзоси бўлган Туркманистон¸ аъзолик мажбуриятини бажарди¸ холос.


Тушда игна кўрса нима бўлади. - Туш таъбири\nШу билан тушдаги игна катта хавф ҳақида ҳам огоҳлантиради, бу сизни эҳтиётсизлигингиз ортидан келади.\nТушда инга куриш\nЯъна бундай туш шуни билдирадики- яқин инсонингиз сизга беэътибор экан. Агар тушингизда танангиздан игнани олсангиз, ўнгингизда сиз бир қатор қийинчиликка учраб бўлган экансиз. Агар сиз тушингизда игна сотиб олсангиз — бу яхшиликка. Яқин дўстингиз билан ярашиб олар экансиз. Игна кирса- оиладги кичик ташвишга.\nШеригингизни умр йўлдошни қайтарса бўлади, бирқ бунга кўп куч сарфлашингиз керак бўлади. Агар сиз оилангизни сақлаш учун ҳамма нарсага тайёр бўлсангиз, унда ғалаба сизники.\nАгар сиз игна кўрсангиз


Ислом дини кишиларни яхшиликка чорлаш билан бирга барча ёмонликлардан, жумладан тил офатларидан ҳимоя қилиш чораларини ҳам кўради.Тил офатлари жуда кўп, шулардан: бефойда сўзларни гапириш, ботил, гуноҳ ишларни сўзлаш, фаҳш, сўкиш, одобсиз, ахлоқсиз, чақимчилик ва шунга ўхшаш сўзларни айтиш, ўзгаларни мазаҳлаш ва устидан кулиш, сирни ошкор қилиш, ёлғон сўзлаш, ғийбат ва бошқалар. Хуллас, рўйхатни давом эттириш мумкин. Буларнинг ҳаммаси қораланган ва қайтарилган амаллардир. Чунки бу сўзларнинг замирида ёмонлик ва маломат бор.\nАна шундай тил офатларидан бири бу - чақимчиликдир. Уламолар чақимчилик тўғрисида: ”Одамлар орасини бузиш учун уларнинг сўзларини бир-бирларига етказиш”, деб таъриф берганлар. Чақимчиликнинг шаръан ҳаром қилинган гуноҳи кабира эканлигига барча мусулмон уламолари иттифоқ этишган.\nЧақимчиликнинг ҳаром эканлигига Қуръони Карим, ҳадиси шарифда ва уламоларнинг иттифоқ этган ҳукмларида келган далиллар асос бўлади.\nЖумладан, Қуръони Каримда чақимчилик қилишдан огоҳлантириб, Аллоҳ таъоло шундай марҳамат қилган: “(Эй Муҳаммад!) Яна сиз ҳар бир тубан қасамхўр, ғийбатчию гап ташувчи,яхшиликни ман қилувчи- бахил, тажавузкор, гуноҳга ботган, қўпол ва булардан ташқари, бенасиб ҳароми кимсага итоат этманг”.(Қалам сураси 10-13 оятлар)\nҲузайфа розияллоҳу анҳудан ривоят қилинади, мен Расулуллоҳ(с.а.в) дан: “Чақимчи жаннатга кирмайди” деганларини эшитганман деди.\nЧақимчилик хатарли томонларидан яна бири жамият аъзоларини парчалаб, бир-биридан ажратиб, бўлиб ташлайди. Чақимчилик тарқалган жамиятда бирлик, ҳамкорлик қолмайди. Бу эса ҳар қандай жамият учун ўта хатарли ҳолатдир. Айтишларича, чақимчининг иши шайтон ишидан ҳам зарарлироқдир, чунки шайтоннинг амали васваса билан бўлса, чақимчининг амали бевосита бўлади.\nЯҳё Абу Касир айтадики: “Ёлғончи билан чақимчи бир соат ичида сеҳргар бир йилда қилолмаган фисқу-фасод ва бузғунчиликни қўзғай олади. Чақимчилик сеҳрнинг бир туридир. Чунки у ҳам ҳудди сеҳр каби одамлар орасини ажратишга, ёмоникни тарқатишга сабаб бўлади.\nАбдуллоҳ ибн Аббос (р.а) дан ривоят қилинадики, Расулуллоҳ (с.а.в) қабристондан ўтаётиб икки қабр олдида тўхтадилар ва: “Бу икки қабрнинг эгалари азобланмоқдалар, булар ўзларича гуноҳи кабира эмас деб ўйлаган гуноҳлари учун азоб чекмоқдалар. Буларнинг бири бавл(сийдиги)дан ўзини тоза тутмас эди, иккинчиси чақимчилик қилиб юрар эди”, дедилар. Сўнгра бир дарахтнинг ҳўл новдасидан олиб келишларини сўрадилар. Бир шоҳни иккига бўлиб, ҳар иккала қабр тепасига санчиб қўйдилар-да: “Бу новдалар қуругунча, шояд буларнинг азобини енгил қилур”, дедилар.\nЭнди чақимчиликни эшитган кишига нима қилиш кераклиги ҳақида имом Нававийнинг сўзларини келтирамиз: “Кимгаки бирон киши чақимчилик қилиб гап ташиб келиб, фалончи сиз ҳақингизда бундай демоқда ёки бундай қилмоқчи деса, у киши чақимчига нисбатан қуйидаги олти нарсани қўллаши керак бўлади:\n1.Чақимчининг сўзларига ишонмаслиги керак.\n2.Чақимчини бундай гап ташишликдан қайтариши, чақимчилик гуноҳ иш эканлигини унга насиҳат қилиш керак бўлади.\n3.Аллоҳ учун чақимчини ёмон кўриши керак.\n4.Чақимчига ишониб, у гап ташиб келган биродари ҳақида ёмон гумонда бўлмаслиги керак.\n5.Чақимчига ишониб, у етказган гапни аниқлаш учун жосуслик қилмаслиги керак.\n6.Чақимчидан эшитган гапини ўзгаларга етказиб: “Фалончи ундай деди”, деб гап кўтариб юрмаслиги керак.\nЮқорида зикр этилган ва зикр этилмаган тил офатларидан сақланиш ҳар бир мусулмон учун жуда ҳам зарурдир. Зеро, тил фақат тўғри сўзни айтиш ва Аллоҳни зикр қилиш учундир азизлар.\nТилни ўз ихтиёрига қўйсак инсонни ёлғон, ғийбат, чақимчилик, риё, ихтилоф, душманлашув, ахлоқсизлик, фаҳш ишлар ва бошқа турли ёмонликларга олиб боради. Шунинг учун “Ким тилини тийса, нажот топади” деб бежизга айтилмаган. Тил офатларидан сақланишнинг энг яхши йўли турли бемаъни ўтириш-зиёфатлар, ғийбат-хусумат мажлислари, нодон, ахлоқсиз кишилар суҳбати кабилардан узоқроқ юришдир.\nЗ.Бўронов - Пастдарғом туман “Ал-Фарғоний масжиди имом-хатиби\nКиритилган вақти: 15/06/2020 07:48; Кўрилганлиги: 578\nМатериал манзили: https://www.sammuslim.uz/articles/eductaion/chaqimchilik-haqida\nЧоп этилган вақт: 30/07/2021 02:29


17:56 / 13.09.2017\nРоссия ва АҚШ ирсийшунослари ёқутлар ва нганасанлар ДНКларини ўқиб чиқиб, ажойиб кашфиётга дуч келишди. Унга кўра, шимолий қутбга яқин жойларда истиқомат қилувчи ушбу элатларда генларнинг ноёб намунаси мавжуддир. Айни шу нарса доимий совуқ ҳарорат, қутб туни ва деярли ҳайвон ёғларидан иборат таомларни тановул қилиш шароитида яшаб қолиш имконини беради. Molecular Biology and Evolution журналида чоп этилган мақолада шу ҳақда сўз боради.\n"Биздаги маълумотлар таҳлили бизга Сибирь шимолида яшаш билан узвий боғлиқ 7 та генни ажратиб олиш имконини берди. Уларнинг учтаси овқатланиш, айниқса ёғлар метаболизми билан боғлиқ. Бу эса, ёқутлар, нганасанлар ва шимолда яшовчи бошқа халқлар ҳайвон ёғларига бой таомлар истеъмолига табиатан мослашганини билдиради. Бунга қўшимча равишда, уларнинг барчаси қувват ишлаб чиқишда, оқсиллар алмашинуви ва ҳужайралар мембраналарида муҳим ўрин тутади", — дея ҳикоя қилади Аризона университети вакили Райан Гутенкунст (Ryan Gutenkunst).\nЭскимослар, чукчалар ва бошқа шимолий элатлар, шунингдек, Тибет аҳолиси ирсийшуносларда катта қизиқиш уйғотмоқда. Чунки улар жанубий минтақаларда истиқомат қилувчи кишиларга қараганда ўта ноқулай шароитларда яшашга мослашишган. Масалан, тибетликларнинг ирсий тадқиқоти шуни кўрсатганки, ушбу тоғлик аҳоли "денисовчилар" деб аталувчи қадимги одамлар генларини ўзларида сақлаб қолишган. Бу эса, баланд тоғли жойларда кислород камлигига мослашишда ёрдам берган.\nГутенкунстга кўра, муаммо шундаки, ушбу шимоллик ва тоғлик халқларнинг "тоза" кўпайиши бугунги кунда деярли йўқолиб кетгани тоғ ва шимолнинг оғир шароитларида аждодларига тирик қолиш ва кўпайиш имконини берган ДНКларнинг уларга оид қисмини топишга халақит қилмоқда. Масалан, айни вақтда Россияда нганасанлар сони минг нафардан кам. Ёқутлар 480 мингга яқин кишини ташкил этади.\n"Табиат инжиқликлари билан кураш", олимларнинг қайд этишларича, бутун бир генлар тўплами пайдо бўлишига олиб келган. Айнан шу ёқутлар ва нганасанларга фақат гўшт ва ёғли том билан овқатланишга ҳамда саломатлиги билан муаммоларга дуч келмаслигига имкон берган.


1 августдан республикамизни салқин ҳаво массалари аста-секин тарк эта бошлайди - Ishonch.uz\nБош саҳифа Жамият 1 августдан республикамизни салқин ҳаво массалари аста-секин тарк эта бошлайди\n1 августдан республикамизни салқин ҳаво массалари аста-секин тарк эта бошлайди\nҚайд этилишича, эртага, 31 июль куни ҳам республикамизда бундай об-ҳаво шароити сақланиб қолади. Кам булутли бўлади, баъзи жойларда ўзгариб туради. Ёғингарчилик кутилмайди, фақат бугун Андижон, Наманган, Фарғона вилоятларида куннинг биринчи ярмида қисқа муддатли ёмғир ёғиши, момақалдироқ бўлиши мумкин. Ҳаво ҳароратининг кундуз кунги қиймати 32-37° ни ташкил этади. Шамолнинг тезлиги баъзи жойларда 17-22 м/с гача кучаяди.\n1 августа республикамизни салқин ҳаво массалари аста-секин тарк эта бошлайди. Унинг ўрнини Эрондан кириб келадиган иссиқ ва қуруқ об-ҳаво массалари эгаллайди. Кундуз куни ҳаво ҳароратининг 35-40° гача исиши кутилмоқда.\nАввалги саҳифаСурхондарёда профилактика инспектори ёрдамчиларидан калтак еган фуқаро вафот этди\nКейинги мақолаАзиз Абдуҳакимов Япониянинг Нагоя шаҳри мери билан учрашди


Алишер Усмонов - Британия ва Ирландиянинг энг бадавлат шахси - BBC News O'zbek\nАлишер Усмонов - Британия ва Ирландиянинг энг бадавлат шахси\nImage caption Алишер Усмонов матбуотга жуда камдан-кам ҳолда интервью беради\nЎзбекистонлик тадбиркор Алишер Усмонов 13.3 миллиард фунт стерлинг (20.26 миллиард доллар) билан Британия ва Ирландиядаги энг бадавлат шахслар рўйхатида биринчи ўринни эгаллаган. Рўйхат Лондонда чоп этилувчи Sunday Times газетасида ҳар йили нашр қилинади.\nЛондон ташқарисидаги Саррей туманида яшовчи 59 ёшли тадбиркор Арсенал футбол клубининг 30 фоиз ҳиссаларига, ҳамда Металлоинвест темир ишлаб чиқариш ширкатига эгалик қилади.\n25 йилдирки чоп этилаётган бадавлат шахслар рўйхатида бу йил Уорнер Мюзик ширкатининг раҳбари Лен Блаватник 11 миллиард фунт стерлинг билан иккинчи ўринни эгаллаган. Пўлат корчалони Лакшми Миттал 10 миллиард фунт стерлинги билан биринчи ўриндан тўртинчи ўринга тушиб қолган.\nБритания ва Ирландиядаги 1000та энг бадавлат кишиларнинг умумий ҳисобдаги бойлиги 450 миллиард фунт стерлингдир.\nРўйхатда Британияда туғилган шахслар орасида энг юқори ўринни 7.8 миллиард фунт стерлинги билан Вестминстер Герцоги эгаллаган. Умумий рўйхатда саккизинчи ўринда бўлган герцог 25 йил ичида энг юқори ўнликдан тушмаган ягона шахсдир.\nВирджин ширкати асосчиси Сэр Ричард Брансон 3.5 миллиард фунт стерлинги билан 19-ўринда, Челси футбол клубининг россиялик эгаси Роман Абрамович эса 9.3 миллиард билан учинчидан бешинчи ўринга тушган.\nУчинчи ўринда Лондонда жойлашган йирик Хиндужа Груп конгломератининг ака-ука эгалари Сри ва Гопи Хиндужалар. Уларнинг бойлиги 10.6 миллиардга тенг.\nСобиқ Британия гўзаллик танлови ғолиби Керсти Бертарелли 7.4 миллиард фунт стерлингига эри Эрнесто билан эгалик қилади. Бу ўтган йилги миқдорга тенг, аммо бу йил жуфтлик уч ўрин пастга тушишган.\nРўйхатдаги миллиардерлар сони рекорд 88тага етган. Ўтган йили миллиардерлар сони 77та эди, рўйхат 1989 йилда бошланганида улар атиги тўққизта бўлган ва рўйхатда Қиролича устунлик қилган.\nУсмоновнинг бизнес ва сиёсий амбициялари\nЖаноб Усмонов ўз бизнес империясини пластик пакетлар ишлаб чиқариш билан бошлаган.\nУнинг бизнес манфаатларига Россиянинг энг йирик темир ишлаб чиқарувчи Металлоинвест ширкати, mail.ru ва Фейсбук интернет бизнеси, ҳамда МегаФон телефон операторидаги ҳиссалар киради.\nЖаноб Усмонов нефть магнати Жей Пол Геттининг Саррейдаги собиқ саройи Саттон Плейс, ҳамда шимолий Лондондаги 48 миллион фунтлик уйга эгалик қилади.\nУ ўтган ой Форбс журналининг Россиядаги энг бадавлат одами дея топилганди.\nАммо, фақат ўтган йил Россиядаги барча миллиардерларни ортда қолдириб, илк бор пешқадамликка чиқиб олганди.\nУ сўнгги йилларда асосан тоғ-кон саноатидан катта фойда кўраётган бўлса ҳам, интернет ва мобил ширкатларига катта пул киритмоқда.\nБиргина ўтган йилнинг ўзида у Фейсбук ижтимоий тармоғи орқасидан қарийб 1 миллиард доллар фойда кўрган. Россиядаги учта йирик мобил операторларидан бири бўлган МегаФон назоратини ўз қўлига олган.\nНаманган вилоятининг Чуст шаҳрида, прокурор оиласида туғилган Усмонов, британ матбуоти маълумотларига кўра, 80-йилларда давлат мулкини ўғирлаш ва фирибгарликда айбланиб, олти йил қамоқда ўтирган.\nУсмоновнинг ҳимоячилари унга қарши айблар Совет даврида ташкиллаштирилган бўлгани ва жаноб Усмоновнинг Михаил Горбачев раҳбарлиги даврида тамоман оқланганини айтишган.\n2007 йилда Гардиан рўзномаси билан электрон почта орқали суҳбатда жаноб Усмонов Ўзбекистон ё бошқа ерда сиёсат билан шуғулланиш нияти йўқлигини айтган.\nЖаноб Усмонов Кремль уни президент Каримовга эҳтимолий меросхўр сифатида кўриши ҳақидаги тахминларни "ўзини кремлшунос деб атайдиганларнинг фантазияси" деб атаган.\nУ Президент Ислом Каримов ва унинг қизи Гулнора Каримова билан алоқаси йўқлигини билдирган. Бироқ, яқинда Ўзбекистон Бош Вазири Шавкат Мирзиёевга қуда бўлиши ортидан, унинг сиёсий амбициялари борасидаги башоратлар яна қизиган.


Ширкнинг қисмлари - Ўзбек тили - Муҳаммад ибн Иброҳим Тувайжирий\nУшбу мақола Муҳаммад бин Иброҳим Тувайжирийнинг Мухтасар ал-Фиқҳ Ал-Исламий китобидан иқтибос қилиб олиниб таржима қилинган бўлиб, унда ширкнинг турлари қисқача равишда баён қилинади.\nPDF 234.7 KB 2019-05-02\n● Ширк икки турлидир: катта ширк ва кичкина ширк.\n1) Катта ширк миллатдан (мусулмончиликдан) чақаради ва барча ишларни ҳабата қилади. Катта ширк қилган одамнинг моли ва жони ҳалол, ўзи эса агар тавба қилмай ўлса дўзахда абадий қолгувчилардан бўлади. Катта ширк бу ибодатнинг ҳаммасини ёки бир бўлагини Аллоҳдан бошқага бағишламоқдир. Жумладан: Аллоҳдан бошқага дуо қилиб, мақсадларни сўраш, қабрдагиларга, жинларга, шайтонларга атаб қурбонлик ва назрлар қилиш, Аллоҳдан бошқа ҳеч ким қодир бўлмаган бойлик, шифо ва ёмғир ёғдириш каби нарсаларни Аллоҳдан ўзгадан сўраш ва булардан бошқа жоҳиллар авлиёларнинг қабрлари, бутлар, дарахтлар ва тоғу тошлар олдида қиладиган кўп нарсалар.\nБиринчи: Катта ширк ва унинг турлари.\n1. Қўрқувдаги ширк.\nБу Аллоҳдан бошқа бутлар, арвоҳлар, жинлар, одамлар ва бошқа нарсалардан\n“менга зиён етказиб қўяди” деб қўрқишликдир. Бу қўрқувнинг динга зиёни буюкдирки, ким уни (қўрқувни) Аллоҳдан бошқага бағишласа, Аллоҳга катта ширк келтирган ҳисобланади. Зеро, Аллоҳ таоло бундан қайтариб:\n“Агар иймонли бўлсангизлар улардан қўрқманглар, Мендангина қўрқинглар!”  деб марҳамат қилган.\n2. Таваккулдаги ширк.\nБарча ишлар ва барча ҳолатларда ёлғизгина Аллоҳга таваккул қилиш бунда ихлос вожиб бўлган катта ибодатлардан биридир. Кимда ким Аллоҳдан ўзга ҳеч ким қодир бўлмаган ризқ бериш, фойда ва зиён етказиш масалаларида Аллоҳдан ўзга ўликлар, ғойб нарсалар ва шу кабиларга таваккул қилса Аллоҳга катта ширк келтирган бўлади. Аллоҳ таоло деди:\n“Агар мўмин бўлсангиз Аллоҳгагина таваккул қилинглар”\n3. Муҳаббатдаги ширк.\nАллоҳни севиш бандадан камоли итоат ва камоли тавозеъни талаб қилади. Шунинг учун бу муҳаббат фақат ва фақат Аллоҳга бағишланиши лозим. Бу муҳаббатда Аллоҳга ҳеч кимни ва ҳеч нарсани шерик қилинмайди. Аммо, кимда ким Аллоҳдан ўзгани худди Аллоҳни севгандек севса, демак у муҳаббат ва таъзимда Аллоҳга бошқа бир тенгдош қўшган бўлади. Бу эса катта ширкдир. Аллоҳ таоло деди:\n“Одамлардан баъзилари борки, Аллоҳдан бошқани (Унга) тенгдош қилиб ушлайдилар ва уни худди Аллоҳни севгандек севадилар. Иймонли кишилар эса, Аллоҳни кўпроқ севадилар”\n4. Итоатдаги ширк\nБу ширкнинг моҳияти Аллоҳ ҳаром қилган ва ҳалол қилган нарсаларда Аллоҳга эмас, ўзгаларга, масалан: уламоларга, мансабдорлага ва ҳокимларга итоат қилишдан иборатдир. Ким шундай қилса уларни қонунчиликда Аллоҳга шерик қилган бўлади. Бу эса катта ширклардан биридир. Аллоҳ таоло деди:\n“Улар ўзларининг аҳборларини, руҳбонларини ва Масиҳ ибн Марямни Аллоҳдан ўзга худолар қилиб олдилар. Ваҳоланки, улар ягона илоҳ(Аллоҳ)гагина ибодат қилишга буюрилган эдилар” \n● Мунофиқлик ва унинг турлари.\n1. Катта мунофиқлик.\nУ эътиқоддаги мунофиқликдир. Эътиқоддаги мунофиқлик деб, инсоннинг зоҳирида ислом аҳкомларини бажариб ботинида кофир ҳолда бўлишига айтилади. Бундай одам кофир ва дўзахнинг энг тубанларига лойиқдир!\n“Албатта, мунофиқлар дўзахнинг энг тубанларида бўладилар ва сен уларга ҳаргиз ёрдамчи топмассан!”\n2. Кичкина мунофиқлик.\nБу амаллардаги нифоқдир. Кичкина нифоқни содир қилган одам диндан чиқмасада, Аллоҳ ва расулига осий бўлади. Зеро, Абдуллоҳ ибн Умар розияллоҳу анҳудан ривоят қилинган ҳадисда пайғамбаримиз саллаллоҳу алайҳи ва саллам мана бундай деганлар: “Тўрт хислат борки, улар кимда топилса, у аниқ мунофиқдир! Аммо кимда у хислатлардан бири топилса, то уни тарк қилгунга қадар унда мунофиқликдан бир хислат бўлади. (У хислатлар тубандагилардир:) агар унга амонат берилса хиёнат қилади, агар гапирса ёлғон гапиради, агар аҳдлашса ғаддорлик қилади ва агар жанжаллашса сўкинади”\nИккинчи: Кичкина ширк ва унинг турлари.\nБу ширк Аллоҳ “ширк” деб атаган аммо, катта ширк даражасига етмаган ширклардир. Кичкина ширк инсоннинг иймонига нуқсон еткизса ҳам, диндан чиқармайди. Бироқ, кичкина ширклар катта ширкларга олиб боради. Кичкина ширкни содир қилган одамнинг моли(ни талаш) ва қони(ни тўкиш) ҳаромдир. Агар катта ширк одамнинг амалини ҳабата қилса, кичкина ширк барча амалларни эмас, балки ўзи аралашган ишнигина ҳабата қилади. Масалан, риё (элкўрсин) учун амал қилиш кичкина ширк. Банда қайси амални риё билан қилса, айнан ўша амалигина ҳабата бўлади. Қуръону Кармда келган “ширк” сўзларидан фақат катта ширк тушунилади. Аммо, кичкина ширкнинг баёни эса, мутавотир ҳадисларда келгандир. Аллоҳ таоло деди:\n“Бас, ким Парвардигорига рўбарў бўлишидан умидвор бўлса, у ҳолда яхши амал қилсин ва Парвардигорига бандалик қилишда бирон кимсани (унга) шерик қилмасин! (Яъни, қиладиган барча амалларини ёлғиз Оллоҳ учун қилсин.)” \nАбу Ҳурайра розияллоҳу анҳудан ривоят қилинган ҳадисда пайғамбаримиз саллаллоҳу алайҳи ва саллам дедилар: “Аллоҳ таборака ва таоло айтдики: “Мен шериклардан беҳожатдирман. Ким бир амалда Менга бошқани шерик қилса, уни ўша ширки билан тарк қиларман!”\n● Аллоҳдан бошқанинг номи билан қасам ичиш, шунингдек, “Аллоҳ ва фалончи ҳоҳласа”, “Бу Аллоҳдан ва фалончидандир” каби сўзлар кичкина ширклар жумласидандир. Бундай ҳолда “аввал Аллоҳ, Ундан кейин фалончи ирода қилди” каби ибора қўлланилса жоиздир.\nИбн Умар розияллоҳу анҳу ривоят қилади: мен расулуллоҳ саллаллоҳу алайҳи ва салламнинг “кимда ким Аллоҳдан бошқа(нинг номи) билан қасам ичса, кофир (ёки мушрик) бўлибди” деганини эшитдим.\nХузайфа розияллоҳу анҳу ривоят қилган ҳадисда пайғамбаримиз саллаллоҳу алайҳи ва саллам мана бундай деганлар: “Аллоҳ ва фалончи ҳоҳласа” деб айтманглар, балки, “Аллоҳ ҳоҳласа ва ундан кейин фалончи ҳоҳласа” деб айтинглар”\nКичкина ширк баъзи пайтларда соҳибининг қалбига (ниятига) қараб катта ширк бўлиши мумкин. Шунинг учун мусулмон банда ширкнинг барча туридан эҳтиёт бўлиши лозим. Чунки, ширк катта зулмдирки, Аллоҳ № тубандаги ояти каримада барча гуноҳларни кечирса ҳам ширкни кечирмаслигини эълон қилгандир:\n“Албатта, Аллоҳ Ўзига шерик қўшилишлигини кечирмагай ва ундан бошқасини ҳоҳлаган одами учун кечиргай”\nШиркдан ёки унинг василаларидан бўлган сўз ва амаллар.\nБаъзи бир сўзлар ва амаллар борки, улар соҳибининг қалбига ва қандай содир бўлганига қараб гоҳо катта ширк саналса, гоҳо кичкина ширкдан ҳисобланади. Бу нарсалар тавҳидга зид бўлгани ва унинг сафолигига путур еткизгани сабабли шариатимиз улардан қайтаргандир. Тубанда ана ўшандай ишлардан баъзиларини санаб ўтамиз:\n1) Халқа осиб ёки ип боғлаб юриш. Агар бу нарса бирор зиёндан сақланиш ёки фойда келтриш учун бўлса ширк ҳисобланади.\n2) Тумор осиб юриш. Тумор ҳоҳ тошдан, ҳоҳ суякдан, ҳоҳ қоғоздан бўлсин, ширк ҳисобланади\n3) Қушлардан, одамлардан, мушуклардан ёки бошқа жонли жонсиз нарсалардан “ёмонлик келтиради”, “шумқадам” деб ваҳималаниш. Бу ваҳима ширк ҳисобланади ва у шайтондандир.\n4) Муайян дарахтларни, тоғ тошларни, обидаларни, қабрларни ва шу каби нарсаларни табаррук қилиш, улардан барака тилаш, ёлбориш.\n5) Сеҳр. Бу сабаблари жуда махфий ва латиф нарсадир. Сеҳр қалбга ва баданга таъсир берадиган ҳар қандай усуллардан, калималардан, дам солишлардан иборат бўлиб, иситма-совутма, бировга руҳий ёки жисмоний зара етказиш учун қўлланилади. Баъзан (Аллоҳ ҳоҳласа) инсонни ўлимга гирифтор қилиши ҳам мумкин. Сеҳр жин шайтонлар воситасида амалга оширилгани ва қалбни ўшаларга боғлаб қўйгани учун ширк амаллар жумласидан ҳисобланади. Баъзи сеҳргарлар (уларни “азайимхон” деб ҳам аталади) ғайбни билишини даъво қилишади. Лекин уларнинг бу куфрона сўзлари Аллоҳ таолонинг мана бу оятларига зиддир:\n“Сулаймон кофир бўлмаган аммо, одамларга сеҳрни ўргатган шайтонлар кофир бўлган эдилар”\nАгарда сеҳр фақат (ўсимликларнинг ёғи, тутуни каби)дори дармонлар билан амалга оширилса, у ҳолда ширк даражасига етмайди ва катта гуноҳ ҳисобланади.\n6) Фолбинлик. Бу жин-шайтонларнинг хабарларига асосланиб, келажакда бўладиган хабарлар каби ғайб илмини даъво қилишликдир. Фолбинлик Аллоҳдан бошқага тақарруб ва ғайб илмини билишда Аллоҳга бошқаларни шерик қилиш сабабли ширк ҳисобланади. Абу Ҳурайра розияллоҳу анҳудан ривоят қилинган ҳадисда пайғамбаримиз саллаллоҳу алайҳи ва саллам мана бундай деганлар:\n“Кимда ким фолбинга ва парихонга бориб, уни(нг айтганларини) тасдиқлаган бўлса, у Муҳаммадга нозил қилинган нарсага кофир бўлибди”\n7) Мунажжимлик. Бу шамол бўлиши, ёмғир ёғиши, касаллик, ўлим, ғалаба, мағлубият, нарх навонинг кўтарилиши, тушиши ва бошқа шу каби ер ҳодисалари ҳақида юлдузларнинг ҳаракатига қараб фол очишдир.\n8) Неъматни Аллоҳдан бошқага нисбат беришлик. Дунё ва охиратдаги барча неъматлар ягона Аллоҳнинг қўлидадир. Кимда ким бу неъматларни Аллоҳдан бошқага нисбат берса, кофир ва мушрик бўлади. Масалан, “менинг бойиб кетишимга фалончигина сабабчи бўлди”, “эсон омон манзилга етишимизга биргина ҳайдовчи сабаб бўлди” ёки “бахтли бўлишимизга фалон ҳукумат ва раҳбарлар сабабчи бўлишди” каби сўзлар мана шу жумладандир. Мусулмон одам ҳар қандай неъматни Аллоҳга нисбат бериши ва фақат унга шукр қилиши лозим. Аммо Аллоҳдан бошқаларнинг сабабчилиги баъзан фойда берса, баъзан зиён еткизади. Аллоҳ таоло деди:\n“Сизларга берилган барча ноз-неъматлар ёлғиз Оллоҳдандир. Шунингдек, қачон сизларга (бирон) бало-мусибат етса ҳам фақат Унгагина илтижо қилурсизлар”\n Оли Имрон: 175\n Таваккул. Луғатдаги маъноси “вакил қилиш”, истилоҳдаги маъноси эса, “барча ишларни Аллоҳга топширишдир”. Яъни, агар бир одам Аллоҳга таваккул қилса, гўёки “эй, Аллоҳим! Мен мана шу ишларимда фақат Сенга ишонаман, Сенга суянаман ва шунинг учун Сени вакил қилиб Сенга топшираман! Барча нарсалар фақат Сенинг қўлингдадир!” деган бўлади. Агар Аллоҳдан бошқага таваккул қилса, айни сўзларни ўшанга айтган бўлади. Таржимон изоҳи.\n Аҳбор ва руҳбон. Яҳудийлар ва масиҳийларнинг диний пешволари\n Тавба сураси 31оят.\n Ғаддорлик= ваъдани бузиш\n Муттафақун алайҳ. Бухорий: 34, Муслим: 58\n Каҳф сураси 110 оят\n Абу Довуд: 3251. Термизий: 1535\n Аҳмад: 2354, Абу Довуд: 4980\n Қуръон билан дам солиш бундан мустасно\n Аҳмад: 9536, Ҳоким: 15.\nРамазон суҳбатлари (2) Оллоҳ билан муомала одоби


Расмий ташриф билан Ўзбекистонда бўлиб турган Покистон Бош вазири Имрон Хон Самарқанд шаҳрига ташриф буюрди.\nМаълум қилинишича, Президент Шавкат Мирзиёевнинг таклифига кўра, Ўзбекистонга расмий ташриф билан келган Покистон Ислом Республикаси Бош вазири Имрон Хон бугун Самарқандга келди.\nСамарқанд халқаро аэропортида юқори мартабали меҳмонни Ўзбекистон Республикаси Бош вазири А.Арипов кутиб олган.\nҚайд этилишича, Покистон Бош вазири кўҳна шаҳар билан танишишни Имом Бухорий қабрини зиёрат қилишдан бошлаган. У, А.Арипов ҳамроҳлигида Имом Бухорий мажмуасини зиёрат қилган. Қуръон тиловат қилиниб, буюк аллома ёд этилган.\nТаъкидланишича, Ислом оламида муҳаддислар султони, деб эъзозланадиган Имом Бухорий меросини ўрганиш ва кенг тарғиб этиш, бу зот номи билан боғлиқ масканни обод этиш борасида олиб борилаётган ишларга Покистон Бош вазири юксак баҳо берган\nЭслатиб ўтамиз, Покистон бош вазири бугун, 16 июль куни Тошкентда бўлиб ўтган «Марказий ва Жанубий Осиё: минтақавий ўзаро боғлиқлик. Таҳдидлар ва имкониятлар» мавзусидаги халқаро конференция ишида иштирок этди.\n15:11 / 16.07.2021\nАфғонистондаги воқеаларда Покистонни айблаш адолатсизлик – Имрон Хон\nЎзбекистон портларимиз орқали дунёга чиқиши мумкин — Имрон Хон


ТААССУРОТЛАРГА БОЙ КУН\nТошкент вилоятида жойлашган Ҳаво ҳужумидан мудофаа қўшинлари ва Ҳарбий ҳаво кучларига қарашли ҳарбий қисмда Мудофаа вазирлиги Маънавият ва маърифат маркази билан ҳамкорликда Маънавий юксалиш ва ватанпарварлик куни муносабати билан қатор тадбирлар ўтказилди.\nШулардан бири Ўзбекистон халқ ёзувчиси, давлат мукофоти лауреати Муҳаммад Али билан учрашув тарзида бошланди.\nШайх Муҳаммад Имом Ғаззолий айтадилар: «Башар ўз ерига, гарчи у тақир саҳро бўлса ҳам қаттиқ боғланади. Ватанни севиш инсон руҳиятидаги асл табиатдир. Ушбу табиат Ватанда яшашда ҳузур-ҳаловат, ундан узоқда бўлганда соғинч, ҳужум қилинганда мудофаа, камситилганда ғазаб ҳисларини пайдо қилади». Шунинг учун ҳам ўзини Ватанига мансуб дея билгувчи инсон унга садоқатли бўлади, уни кўз қорачиғидек асрабавайлайди ва шу аснода эларо ҳурмат-эҳтиромга эришади.\nТадбирда сўзга чиққан ёзувчи Ватан ҳақида гапирар экан, бепоён юрт манзараларини тингловчи қалбидан чуқур жой оладиган ёрқин бўёқларда, гўзал ташбеҳлар, чиройли ва содда жумлалар билан изоҳлаб берди. Юрт ҳимояси аждодлардан мерос муқаддас вазифа эканлигини алоҳида таъкидлаб, эл-юрт тинчлиги ва осойишталигини асраш йўлида жасорат кўрсатган улуғ аждодларимиз ҳақида сўзлади. Буюк саркардалар, темурий шаҳзодаларнинг ҳаётидан ҳикоя қилувчи ибратли ривоятлардан келтирди.\nУчрашув Президентимиз томонидан илгари сурилган бешта муҳим ташаббус ижроси бўйича ҳарбий қисмда қилинаётган ишларга бағишланган кўргазмали машғулотларга уланиб кетди.\nШунингдек, тадбир доирасида маданият маркази бошлиқлари ҳамда кутубхоначилар ўртасида «Мен – ғолиб» шиори остидаги «Энг илғор маданият маркази бошлиғи», «Энг яхши кутубхона» кўрик-танловининг дастлабки босқичи ўтказилди. Чиқишлар ҳакамлар ҳайъати томонидан баҳолаб борилди ва фаол иштирок этганлар муносиб рағбатлантирилди.\nШу куни аскарлар ўртасида ўтказилган «Энг яхши китобхон» беллашуви ҳам қизиқарли ва баҳс-мунозараларга бой бўлди.


Тўртта сектор раҳбарлари бўшатилган Уйчига янги ҳоким тайинланди\nТўртта сектор раҳбарлари бўшатилган Уйчига янги...\n15.08.2018 17:58 0 1693\n2018 йил 14 август куни Халқ депутатлари Уйчи тумани Кенгашининг навбатдан ташқари сессияси бўлиб ўтди. Бу ҳақда вилоят ҳокимлиги ахборот хизмати хабар берди.\nЙиғилишни Халқ депутатлари Наманган вилояти Кенгаши депутати Фазлиддин Муҳиддинов олиб борди.\nСессияда ташкилий масала кўрилди. Кун тартибидаги масала юзасидан вилоят ҳокими, Олий Мажлис Сенати аъзоси Хайрулло Бозоров сўзга чиқди.\n2017 йилдан Наманган вилояти Экология ва атроф-муҳитни муҳофаза қилиш бошқармаси бошлиғи лавозимида ишлаб келаётган Апақов Муҳаммадаюбхўжа Пўлатович Уйчи тумани ҳокими вазифасини бажарувчи этиб тайинланди. Вилоят ҳокимининг шу ҳақдаги қарори сессияда бир овоздан тасдиқланди. Мухаммадаюбхўжа Апақов билдирилган ишонч учун миннатдорчилик билдириб, Уйчини вилоятдаги етакчи туманлар сафига олиб чиқишга ваъда берди.\nЭслатиб ўтамиз, август ойи бошларида Уйчи туманида тўртта сектор раҳбарлари – туман ҳокими Абдуғани Турдиев, туман прокурори Бахтиёр Абдураҳимов, туман ички ишлар бўлими бошлиғи Равшан Юсубжонов ва туман давлат солиқ инспекцияси бошлиғи Расулжон Отахонов эгаллаб турган вазифаларидан озод этилган эди.\nНаманган ҳоким Уйчи тумани\nИқтисодиёт 24/03, 21:38\nОПЕК фонди Наманганга 54 миллион доллар имтиёзли кредит ажратди\nЖамият 21/03, 22:58\nНаманганда салкам 7 тонналик сумалак тайёрланди (фото)


13-16 ИЮНГА ОБ-ҲАВО ПРОГНОЗИ » Расмий сайт | Ўзгидромет\nБош саҳифа » Об-ҳаво маълумотлари » 13-16 ИЮНГА ОБ-ҲАВО ПРОГНОЗИ\n13-16 ИЮНГА ОБ-ҲАВО ПРОГНОЗИ\nҲаво бироз булутли бўлади, баъзи жойларда ўзгариб туради, ёғингарчилик кутилмайди. Шамол шарқдан 7-12 м/с тезликда эсади,\n13-15 июнда баъзи жойларда чангли бўрон билан 17-22 м/с гача кучайиши мумкин. Ҳарорат кечаси 20-25°, кундузи 34-39° бўлади.\n13-15 июнда баъзи жойларда чангли бўрон билан 17-22 м/с гача кучайиши мумкин. Ҳарорат кечаси 18-23°, кундузи 33-38° бўлади.\n13-15 июнда баъзи жойларда чангли бўрон билан 17-22 м/с гача кучайиши мумкин. Ҳарорат кечаси 21-26°, кундузи 35-40° бўлади.\n14-15 июнда баъзи жойларда чангли бўрон билан 17-22 м/с гача кучайиши мумкин. Ҳарорат кечаси 18-23°, кундузи 13 ва 16 июнда\n30-35°, 14-15 июнда 28-33° бўлади.\nҲаво ўзгариб туради, 12-15 июнда тоғ олди ва тоғли ҳудудларда баъзи жойларда қисқа муддатли ёмғир ёғиши, момақалдироқ бўлиши мумкин. 16 июнда ёғингарчилик кутилмайди. Шамол шарқдан 7-12 м/с тезликда эсади, 13-14 июнда 17-22 м/с гача кучайиши мумкин. Ҳарорат кечаси 11-16°, кундузи 22-27° бўлади.


Ухламайди ва қаримайди. Яков Циперович, у ким? - zarnews.uz\nУхламайди ва қаримайди. Яков Циперович, у ким?\nБугун сизни ҳақиқий феномен ҳисобланадиган инсон билан таништирмоқчимиз. Кўпчилик бу воқеани эшитган бўлиши мумкин, негаки у 1979 йилда жамоатчиликни ҳайратга қолдирган.\nҚиссанинг бошланиши ҳам оддий эмас. Минск шаҳрида яшовчи Яков 26 ёшида рашкчи хотини томонидан заҳарланган. У касалхонага олиб келинганида клиник ўлим ҳолатида эди. Айнан шу ерда мўъжизалар бошланди. Гап шундаки, бу ҳолатда у бир соат атрофида бўлди ва шунинг ўзи феноменал ҳодиса, чунки инсон мияси қобиғининг ҳужайралари юрак тўхтаганидан 3-5 дақиқа ўтгач ҳалок бўлади. Бундан ҳам катта ғалатиликлар бир ҳафта ўтгач, Яков ўзига келганида бошланди. У бутунлай бошқа шахс сифатида уйғонди ва ўз номини жаҳон тарихига абадий ёзиб қолдирди.\nЯков ухлаш қобилиятини йўқотди\nҲа, сиз тўғри тушундингиз. Оддий одам учун жуда зарур бўлган уйқу Яков учун мутлақо фойдасиз бўлиб қолди. Қизиғи шундаки, дастлабки ойларда у ҳатто горизонтал ҳолатни ҳам эгаллай олмай қолди, у ёнбошлаб ётишга ҳаракат қилиши биланоқ, кўринмас бир куч уни ётоқдан туртиб юборарди.\nДаҳшат ва ваҳимага тушган Яков бу ҳолатга ўрганиб олгунча бир неча йил ўтди. Кейин у тананинг бундай хусусияти билан яшаш мумкинлигини тушуниб етишга муваффақ бўлди: у кўп китоб ўқишни, шеър ёзишни ва тунда юришни бошлади.\nЭнг яхши шифокорлар кўриги ҳам унинг аҳволини аниқлашга ёрдам бермади. Барча текширувлар тананинг нормал ҳолатда эканлигини кўрсатди. Фақат 33 дан 35 даража оралиғида ўзгариб турган тана ҳарорати ягона оғиш эди.\n1995 йилда Яков йога билан шуғулланиб, ўз-ўзини мушоҳада қила бошлади, бу унга ухламасдан дам олиш имконини берди. Ўзида шеърият ва фалсафа истеъдодларни кашф этди, шунингдек у одамларнинг ҳис-туйғуларини ҳам ҳис эта бошлади.\nУмуман олганда, Яков ўз ҳаётини йўлга солиб олди, у уйланди, ўғилли бўлди. Оиласи билан Германияга кўчиб ўтди, у ерда ҳаётининг тинч, уйғун даврни бошлади. Яковнинг таъкидлашича, унинг ҳаёти оддий одамнинг ҳаётидан унчалик фарқ қилмайди. Фақат тунда ухлаш ўрнига у кўп ўқийди, шеър ёзиб, мулоҳаза қилади.\nҲозир Яков 68 ёшда, эътибор беринг-а, у қаримайди, қандай ажойиб шундай эмасми? Шифокорлар ва олимлар ҳалигача бу жумбоқ сирини оча олмайди. Вақт ўтиши билан унга бўлган қизиқиш сўна бошлади, афтидан фан юлдузлари бу “бошқача” одамни тезроқ унутишга ҳаракат қилган. Бизнинг қаҳрамонимиз эса бундан хурсанд, чунки ортиқча эътибор унга ёқмайди, ахир у тўғрисида доимий равишда оммавий ахборот воситаларида муҳокамалар бўлар, ҳужжатли фильмлар суратга олинганди-да.\nЯков энди деярли унутилиб, тинч ҳаёт кечиришга муваффақ бўлди. Олимларнинг бу ҳодисани очишга ҳаракат қилмаётгани ғалати туюлмоқда. Шундай эмасми?


Газли Когон газ қувури 4 босқичи қурилиши\nЯнги “Газли-Когон” қувури қўшимча 25 млн м3 газ етказиб беради\nУзунлиги 140 км га тенг янги газ қувури Жиззах, Сирдарё, Тошкент вилояти ҳамда Фарғона водийсига газ етказиб бериш учун хизмат қилади.\nТОШКЕНТ, 29 ноя—Sputnik. Ўзбекистон ҳукумати “Газли-Когон” газ қувурлари тўртинчи тармоғи курилиши бошланди, деб хабар қилмоқда Энергетика вазирлиги матбуот хизмати. Айни дамда “Газли-Когон” газ қувурининг тўртинчи тармоғида 100 км лик масофадаги қурилиш-монтаж ишлари тугалланган. Объектда 200 дан ортиқ ходим фаолият юритмоқда, шунингдек, 80 та махсус техника жалб қилинган.Эслатиб ўтамиз, Ўзбекистонда 2021-2022 йилларда магистрал газ узатиш тизимини модернизация қилиш ва самарадорлигини ошириш дастури амалга оширилмоқда. Унга мувофиқ, Республика бўйича 315 км магистрал газ қувури қурилмоқда. Жумладан, “Газли-Когон” магистрал газ қувури бўйлаб янги, узунлиги 140 км, “Янгиер-Оҳангарон” газ қувурида 95 км.га тенг, Ўрта Осиёни Марказ билан боғлайдиган “САЦ 2” бўйлаб 80 км қувурларини қуриш режалаштирилган. Шунингдек, дастур доирасида 196 км узунликдаги магистрал газ қувурлари реконструкция қилинади ҳамда капитал таъмирланади.Айтиш жоизки, айни дамда "Газли-Когон" йўналишида 3 та тармоқ фаолият юритмоқда. Биринчи ва иккинчи тармоқлар 1973-1983 йилларда ишга туширилган бўлса, учинчи тармоқ 2006 йилда фаолиятини бошлаган. Вазирлик маълумотларига кўра, бир суткада мазкур магистрал газ қувури бўйлаб 35 млн кубометр табиий газ етказиб берилади.\nўзбекистон, газ, бухоро, газ қувури\n18:25 29.11.2021 (янгиланди: 18:31 29.11.2021)\n© Sputnik / Александр КряжевРабочие ведут монтаж новых труб на участке магистральной тепловой сети\nУзунлиги 140 км га тенг янги "Газли-Когон" газ қувури Тошкент, Жиззах, Сирдарё ва Фарғона водийсига суткасига қўшимча 25 млн м3 газ етказиб беради.\nТОШКЕНТ, 29 ноя—Sputnik. Ўзбекистон ҳукумати “Газли-Когон” газ қувурлари тўртинчи тармоғи курилиши бошланди, деб хабар қилмоқда Энергетика вазирлиги матбуот хизмати.\nУмумий узунлиги 140 км бўлган янги газ қувури табиий газни Республика шимолидан Жиззах, Сирдарё, Тошкент вилояти ҳамда Фарғона водийсига газ етказиб бериш учун хизмат қилади. У ишга тушганидан сўнг тармоқнинг газ ўтказувчанлик қуввати суткасига қўшимча 25 млн. куб метрга ошади.\nАйни дамда “Газли-Когон” газ қувурининг тўртинчи тармоғида 100 км лик масофадаги қурилиш-монтаж ишлари тугалланган. Объектда 200 дан ортиқ ходим фаолият юритмоқда, шунингдек, 80 та махсус техника жалб қилинган.\nЭслатиб ўтамиз, Ўзбекистонда 2021-2022 йилларда магистрал газ узатиш тизимини модернизация қилиш ва самарадорлигини ошириш дастури амалга оширилмоқда. Унга мувофиқ, Республика бўйича 315 км магистрал газ қувури қурилмоқда.\nЖумладан, “Газли-Когон” магистрал газ қувури бўйлаб янги, узунлиги 140 км, “Янгиер-Оҳангарон” газ қувурида 95 км.га тенг, Ўрта Осиёни Марказ билан боғлайдиган “САЦ 2” бўйлаб 80 км қувурларини қуриш режалаштирилган. Шунингдек, дастур доирасида 196 км узунликдаги магистрал газ қувурлари реконструкция қилинади ҳамда капитал таъмирланади.\nАйтиш жоизки, айни дамда "Газли-Когон" йўналишида 3 та тармоқ фаолият юритмоқда. Биринчи ва иккинчи тармоқлар 1973-1983 йилларда ишга туширилган бўлса, учинчи тармоқ 2006 йилда фаолиятини бошлаган. Вазирлик маълумотларига кўра, бир суткада мазкур магистрал газ қувури бўйлаб 35 млн кубометр табиий газ етказиб берилади.


Арманистон минглаб қизчалардан маҳрум бўлди - 20.02.2016, Sputnik Ўзбекистон\nҲозирги кунда, Арманистон ва бошқа мамлакатларда селектив аборт(ота-онани туғилажак фарзанд жинси қониқтирмаганда, амалга ошириладиган аборт) “одат” тусига... 20.02.2016, Sputnik Ўзбекистон\n19:05 20.02.2016 (янгиланди: 19:10 20.02.2016)\n© Sputnik / Алексей Даничев / Фотобанкка ўтишҚизалоқ.\nТОШКЕНТ, 20 фев — Sputnik. Фарзанд дунёга келиши – ҳар бир ота-она ҳаётидаги унутилмас кун, десак муболаға қилмаган бўламиз. Аммо Артак қиз фарзандни дунёга келтирган рафиқасини туғруқхонадан кутиб олиш учун соқоли ўсган бир алфозда йўлга чиқди. Соқол ўстириш ҳозир “урф” бўлгани учунмас, йўқ. Шунчаки, бир ой олдин хотини ўғилмас, қиз туғишидан хабар топганидан бери, ўзига қарашга ҳафсаласи ўлди…\nБМТ Демографик фонди ўтказган тадқиқот натижалари, шуни кўрсатдики, Арманистон 2060 йилга келиб 90 минг нафар қизчалардан – бўлажак оналардан, маҳрум бўлиши мумкин.\nҲозирда мамлакат ҳукуматида селектив абортни қонунан таъқиқлаш борасида музокаралар олиб борилмоқда.\nСўнгги беш йил мобайнида, Арманистонда янги туғилаёган ҳар 100 нафар қиз фарзандга/114 нафар ўғил бола тўғри келмоқда. Жаҳонда эса ушбу кўрсаткич 107/103ни ташкил қилади.\nБу ҳолат, соғлиқ муҳофазаси учун масъул амалдорларнинг ташвиш чека бошлашларига сабаб бўлди.\nАйтиб ўтиш жоизки, бўлажак онанинг турмуш ўртоғи ёки қайнонаси "шундай бўлишини хоҳлагани” учунгина кўплаб қизалоқлар туғилиш, яшаш ва атрофдагиларга қувонч улашиш ҳуқуқидан маҳрум бўлишмоқда.\nБўлажак она ўзига ўтказилаётган босим туфайли, жумладан, қиз фарзанд туғилишини турмуш ўртоғи “шармандалик”, деб ҳисоблагани учун, ўз фарзандидан воз кечишга мажбур бўляпти.\nБу мамлакатда, қадимдан қолган яна бир анъанага мавжуд – аёл, то ўғил туғиб бермагунига қадар туғишга мажбур.\nҲозир эса, мамлакатда қизлар туғилмай қўйди. Нега, дейсизми? Чунки, улардан бир неча дақиқа ичида қутулиш мумкин бўлиб қолди.\nҚолаверса, кўплаб арман эркаклари онгида, биринчи фарзанд, албатта, ўғил бўлиши керак, деган фикр қаттиқ ўрнашиб қолган.\nБу жуда ғалати. Туғилажак фарзанд жинсини белгилаш ўзимизга боғлиқ бўлганида эди…\nАрман эркакларининг фикрича, ҳақиқий арман эркаги дарахт экиши, ўғилни вояга етказиши ҳамда уй қуриши лозим.\nАрманистондаги энг долзарб муаммо ҳақида интернетдаги мақолларни бирма-бир қараб чиқар эканман, одамни чўчитадиган бир изоҳга кўзим тушди. Бир йўловчидан фарзанди ўғил ёки қиз бўлишини хоҳлаши ҳақида сўрашганида, у: “Ўғил. Қизим мени боқиб олиши учун ўз эридан қанча пул ўғирлаши керак”, деб жавоб қайтарган.\nҲиндистонда мактабдаги таҳсил пул туради. Шу боис, уддабурро ота-оналар пулларини ўғиллари учун асраб қўйишаркан. Уларнинг фикрича, ўғиллар қизлардан кўра “фойдалироқ”. Бу ўлкада, ота-она билан бирга яшайдиган қизларни “парайа дхан”, яъни, “ўзганинг бойлиги” деб чақиришади.\nЭнг ачинарлиси, Арманистонда эркаклар шу даражада ялқовлашиб кетганки, ҳатто, ўрта ёшдагилари ҳам, қўл қовуштириб ўтиришни маъқул кўради – бор умиди ўғилларидан бўлса керакда!\nМиллат фожиаси эмасми бу?\nЎтказилган тадқиқотлар натижасидан маълум бўлишича, сўнгги йиллар ичида Озарбайжонда ҳар 100 қиз болага/114 нафар ўғил, Грузияда ҳар 100 қиз болага/113 нафар ўғил, Арманистонда эса ҳар 100 нафар қиз болага/114 ўғил бола тўғри келмоқда. Уч мамлакат ҳам селектив абортни хуш кўрувчи давлатлар ўнталигидан ўрин олган.\nЭнг қизиғи, сўров ўтказилганда, Арманистонда ҳар учинчи йўловчи, селектив абортни ваҳшийлик, деб ҳисоблашини таъкидлаган. Аммо статистика, уларнинг дилидаги тилидаги билан келишмаслигини яққол кўрсатиб турибди.\nМиллий статистика хизмати маълумотларига кўра, 2015-йилда Арманистонда 19 611 қизалоқ ва 22 204 ўғил бола (2014-йилда — 20 162 қиз ва 22 869 ўғил бола) туғилган.\nАйтганча, хитойликлар ўтказган тадқиқотлар шуни кўрсатмоқдаки, ўғил болалар қизлардан 1% га кўп бўлиши, мамлакатда криминал даражасини 4 % га оширар экан.\nАрманистон ҳукумати, қиз бола туғиладиган оилаларни қўллаб-қувватлаши керак чоғи, акс ҳолда, тез орада ўнглаб бўлмас ҳодисалар рўй бериши турган гап.\nЎз вақтида, икки нафар қиз фарзандга эга Арманистон Бош вазири Овик Абрамян мамлакатда авж олаётган селектив абортдан бекорга ташвиш тортмаган кўринади…\nАлбатта, арман эркакларининг ўғил фарзандга бўлган муҳаббатини тушуниш мумкин. Ахир улар бўлажак аскар ва ҳоказо. Аммо шу аскарга ҳам, улар ҳақида қайғурадиган ёр, фарзанд, опа-сингил керак. Мамлакатда аёллар танқислиги эса эркакларни аёлларга бой давлатларга миграция қилишга мажбур этишини-ку, гапирмаса ҳам бўлади…


АҚШда полиция яна қора танли эркакка ўқ узди. Мамлакатда намойишлар бошланди | Qalampir.uz\nАҚШда полиция яна қора танли эркакка ўқ узди. Мамлакатда намойишлар бошланди\nОлам\t26 Август 09:57 9203\nЖорий йилнинг 23 август куни АҚШнинг Кеноша шаҳрида (Висконсин штати) полиция 29 ёшли қора танли эркакн – афро-америкалик Жейкоб Блейкка ўқ узиб, жиддий жароҳатлади. Гувоҳлардан бири воқеани видеога олди ва интернетга жойлади. Бу ҳақда халқаро ОАВ бонг урмоқда.\nВидеода қора танли киши машинанинг ҳайдовчи ўриндиғи томон юриб кетаётгани, кейин автомобиль эшигина очгани кўринади. Унинг орқасидан тўппонча билан келаётган икки полициячи эса ундан ниманидир талаб қилади. Эркак машина эшигини очганда, полиция ходимларидан бири унинг кўйлагини ушлаб, орқа томондан етти марта ўқ узади. Машина ёнида воқеага гувоҳлик қилган аёллар қичқиради.\nВоқеа юз берган жойда дарҳол қўшнилар тўпланади. Уларга бошқа маҳаллалар аҳолиси ва афроамерикаликлар ҳуқуқларини ҳимоя қилиш ҳаракатлари фаоллари қўшилган. 100 га яқин намойишчилар шаҳар полицияси биносига бордилар ва ерда тўсиқларга дуч келдилар. Расмийлар соат 22:00 дан комендантлик соати эълон қилган, аммо норозилик намойишлари ярим тунгача давом этган. Иштирокчилар учта ахлат ташувчи машинани ёқиб юборишди, бир нечта идораларнинг деразаларини синдириб, суд биносини графити билан бўяшди. Эртаси куни норозилик намойишлари такроран бошланди. Бир неча бинола ёқиб юборилган. Кеношага АҚШ Миллий гвардиясининг қўшинлари киритилган. Кеношадан ташқари бошқа шаҳарларда ҳам намойишчилар кўчаларга чиққани айтилмоқда.\nПолициячининг ўқ узиши оқибатида оғир жароҳатланган Жейкоб Блейк Милуокидаги шифохонага ётқизилган. У жарроҳлик амалиётини бошдан ўтказди. Айни вақтда унинг аҳволи барқарор ва у жонлантириш бўлимига олинган. Висконсин штати Адлия департаменти ҳолат бўйича терговни бошлади. Воқеа жойида бўлган икки (бошқа маълумотларга кўра, уч) полиция ходими хизматдан четлатилган. Расмийлар уларнинг исмларини ва отишмадан олдин нима бўлганини ҳозирча ошкор қилмади. Маълум бўлишича, полиция воқеа жойига оилавий жанжал сабаб чақирув орқали келган.\nБлейкнинг оиласи полиция зўравонлиги қурбонлари ҳимоячиси сифатида танилган Бенжамин Крумпни адвокат сифатида ёллашган. Крумпнинг таъкидлашича, Блейк оиладаги жанжални тинчлантиришга ёрдам берган, аммо полициячилар унга қурол ўқталиб, электрошокер билан урган.\nБлейк машинасида ўтирган уч нафар фарзандидан хабар олиш учун борган вақтида полициячилар унга ўқ узгани айтилмоқда. Қоратанли эркакнинг автомобиль ичида бўлган уч, беш ва саккиз яшар фарзандлари отасига қандай ўқ узилганини кўрган. Бу ҳақда гапираркан, “Бу улар учун бир умрлик жароҳат бўлиб қолади”, дейди адвокат.\nКрампнинг сўзларини гувоҳлар ҳам тасдиқлаган. Уларнинг маълум қилишича, Блейк икки аёл ўртасидаги жанжални тўхтатишга уринган, полициячилар эса электрошокер қўллаган ва ўқ узган. Воқеани видеога олган Рейзин Уайтнинг маълум қилишича, Блейк машинада етиб келган ва майса устида ўтирган ўғлининг олдига борган. У ўғлига машинага минишни айтган ва ўзи уйга кириб кетган. Шу пайтда видео муаллифи Уайт деразадан узоқлашган, қайтиб келганида эса полициячилар Блейкнинг бўйнидан ушлаб турганини, уни ураётгани ва электрошокер ишлатаётганини кўрган. Блейк полициячилар қўлидан қутулиб чиққан ва машина томонга юрган. Шу пайтда Уайт тасвирга олишни бошлаган.\nБлейкни даволаш ва юридик ёрдам учун бир суткада 650 минг доллар тўпланган. Қўшиқчи Карди Би, рэпер 50 цент, баскетболчи Леброн Жеймс ва бошқа машҳурлар полиция зўравонлигини тўхтатишни талаб қилган. Бир нечта демократ сиёсатчилар, шу жумладан, АҚШ президентлигига номзод Жо Байден Кеноша полицияси ҳаракатларини қоралаган. Висконсин губернатори Тони Иверс полиция томонидан куч ишлатилишини тартибга солувчи қонунлар тўпламини қабул қилиш учун штат қонунчилик мажлисининг шошилинч сессиясини чақирган.\n20 Октябрь 19:41 32248\n21 Октябрь 13:20 31975\n19 Октябрь 20:43 30174\n19 Октябрь 11:15 28742\n19 Октябрь 16:34 25067


Россия Учинчи жаҳон уруши бошланишига йўл қўймайди – Медведев - 18.05.2022, Sputnik Ўзбекистон\nРоссия Учинчи жаҳон уруши бошланишига йўл қўймайди – Медведев\nРоссия Хавфсизлик кенгаши раиси ўринбосари Дмитрий Медведев Россия учинчи жаҳон уруши бошланишига йўл қўймаслигини айтди. 18.05.2022, Sputnik Ўзбекистон\nучинчи жаҳон уруши\nТОШКЕНТ, 18 май — Sputnik. Россия Учинчи жаҳон урушининг бошланишига йўл қўймайди, аммо ҳужум содир бўлган тақдирда дарҳол ва жуда кучли жавоб беришга қодир. Ҳақда сешанба куни Россия Федерацияси Хавфсизлик кенгаши раиси ўринбосари Дмитрий Медведев Саровдаги ядро марказига ташрифи якунлари бўйича ўзининг Telegram-каналида маълум қилди.Унинг сўзларига кўра, санкциялар шароитида Россия илм-фанини қўллаб-қувватлаш зарур.“Биз импорт ўрнини босишни кучайтирамиз, оригинал маҳаллий ишланмаларни жорий қиламиз, истиқболли мутахассисларни тайёрлаймиз. Бу ишга йирик давлат корпорациялари ва хусусий корхоналар буюртмачи ва ташкилотчи сифатида қўшилиши керак, - деди Медведев. -Ва, албатта, биз дўст давлатлар билан илмий-техник ҳамкорликка очиқмиз”.\nдмитрий медведев, ядро қуроли, учинчи жаҳон уруши\n© Sputnik / Екатерина Штукина / Фотобанкка ўтишЗампред Совета безопасности РФ Д. Медведев провел заседание межведомственной комиссии Совбеза РФ\nРоссия Хавфсизлик кенгаши раиси ўринбосари Дмитрий Медведев Россия учинчи жаҳон уруши бошланишига йўл қўймаслигини айтди.\nТОШКЕНТ, 18 май — Sputnik. Россия Учинчи жаҳон урушининг бошланишига йўл қўймайди, аммо ҳужум содир бўлган тақдирда дарҳол ва жуда кучли жавоб беришга қодир. Ҳақда сешанба куни Россия Федерацияси Хавфсизлик кенгаши раиси ўринбосари Дмитрий Медведев Саровдаги ядро марказига ташрифи якунлари бўйича ўзининг Telegram-каналида маълум қилди.\n“Замонавий, ишончли, самарали қуроллар арсенали бугунги кунда ҳам ўзининг ва бошқаларнинг қўли билан учинчи жаҳон урушини бошлашга тайёр бўлганларнинг амбицияларини совитади. Биз бундай вазиятга йўл қўймаймиз. Лекин биз доимо мамлакатимизга ҳужум қилинган тақдирда дарҳол ва ўта кучли жавоб беришга қодирлигимизни эслатиб турамиз. Давлатимизга таҳдид соладиган ҳар қандай тажовузни қайтариш учун”, - дейди Медведев.\nУнинг сўзларига кўра, санкциялар шароитида Россия илм-фанини қўллаб-қувватлаш зарур.\n“Биз импорт ўрнини босишни кучайтирамиз, оригинал маҳаллий ишланмаларни жорий қиламиз, истиқболли мутахассисларни тайёрлаймиз. Бу ишга йирик давлат корпорациялари ва хусусий корхоналар буюртмачи ва ташкилотчи сифатида қўшилиши керак, - деди Медведев. -Ва, албатта, биз дўст давлатлар билан илмий-техник ҳамкорликка очиқмиз”.\nРоссия таҳдидларга қарши\nАҚШ бошчилигидаги Ғарб мамлакатлари гўёки "Россия таҳдидига қарши туриш" мақсадида НАТО чегараларини тобора Шарққа томон суриб келаётган вақтда, Россия ўзига нисбатан пайдо бўлиши мумкин бўлган турли эҳтимолий таҳдидларга қарши ракета қуролларини илдам ривожлантирмоқда. Бугунги кунда Россия гипертовуш тезлигида учадиган ракеталарнинг бир неча тури, "Сармат" трансконтинентал баллистик ракетаси ва яна қатор замонавий қуроллар намуналарини ишлаб чиқариб, улар билан ўз Қуролли кучларини жиҳозламоқда.


Омон Мухтор. Қорбобонинг қайтиши (ҳикоя) | www.ziyouz.uz\nБош саҳифа Ўзбек насри онлайн антологиясиОмон Мухтор (1941-2013)Омон Мухтор. Қорбобонинг қайтиши (ҳикоя)\nОмон Мухтор. Қорбобонинг қайтиши (ҳикоя)\nАртист ишбилармон оғайнисига шикоят қилди:\n— Театрда янги ролим йўқ. Эскилари пиесалар билан бирга ўлди. Вақтида яхши пиеса ўзи кам ёзилган экан. Тўғри, айрим асарларни ҳозир ҳам тикласа бўлади. Лекин режиссёрлар орқага кўп қарамайди, олдинга юргиси келади. Тушуниш мумкин. Бунинг устига, майдонни ёшлар эгаллаяпти. Уларга йўлни бўшатиб бермай илож йўқ… Қисқаси, анча камбағаллашиб қолдим.\n— Менга қара. Ана, Янги йил келяпти, — деди ишбилармон. — Беш-ўн сўм ишлаб олмайсанми?\n— Қандай қилиб? — деб сўради артист.\n— Қорбобо бўлиб кўрганмисан?\n— Бир-икки марта мактабларга борганман.\n— Шуниси етарли, — деди ишбилармон. — Олдинлари бизда бундай расм йўқ эди. Кейинги йиллар баъзи тўқ-тўкин оилалар буюртма беряпти. Кийим биздан. Халтада совға-салом ҳам биздан. Сен бориб, болаларнинг кўнглини оласан. Мен сенга яхши ҳақ тўлайман. Бундан ташқари, борадиган жойларинг ҳам эшикдан сени қуруқ чиқармайди.\nТаклиф артистга маъқул келди. Белгиланган кунда у Қорбобо турқига кириб елкасига халта осганича, йўлга тушди. Шаҳарнинг ҳар томонида жойлашган бешта хонадонга бош суқиши, кейин оғайнисининг офисига қайтиб келиб ҳисоб-китобни бажариши керак.\nУчта хонадонда иш хамирдан қил суғургандек енгил кўчди. Артист болаларни табриклаб, уларга совға-салом улашди. Арча атрофида айланиб, шеър ўқиб берди, эртак айтди. Болаларга қўшилиб хонадон эгалари ҳам суюнишди, уни сийлашди. Тўртинчи хонадонда эса…\nБундан ўттиз йил бурун бир талабалар даврасида келишган йигит — Ҳалим Наргиза деган кўркам қизни кўриб қолиб, юрагига ўт тушди. Қизнинг йўлини пойлаб, танишишга ҳаракат қила бошлади.\nХабар олмайсан ҳаргиз…\nОз эмас, кўп эмас, ўн беш кун иккови бирга кўча айланишди. Йигит қизни, қиз йигитни ер-кўкка ишонмайдиган бўлди. Аммо орага шайтон суқилди. Арзимаган гап устида баҳслашиб, қизишиб кетишди. Ҳар бири ўзининг билимлироқ, ақллироқ эканлигини кўрсатмоқчи бўлдими-ей!\nҚиз аччиқланиб, қанотга ўхшаб қўлларини силкитганча, парвоз қилди. Йигит ердан узилолмади, уни йўқотиб қўйди. Қайтиб қидиргани билан, тополмади.\nТеатр залларини эслатган, шифтида каттакон қандил ёнган хонага Қорбобо турқига кирган артист қўлидаги таёқни тўқиллатиб қадам босгани заҳоти, бир этак болани кўрди. Кейин оила бошлиқларига эътибор берди. Қора костюм кийиб бўйинбоғ таққан салобатли киши ва… узун ҳарир кўйлак кийган — кекса бўлса-да, ҳамон хушрўй аёл.\nАртист илк қарашдаёқ уни таниди. Қайсидир танишларни учратиши мумкинлигини ўйлаганди. Лекин буни кутмаганди! Ҳаяжонланса-да, ўзини ҳеч нарса бўлмагандек босиқ тутиб, бўйнидаги вазифани адо эта бошлади. Қанчалик берилиб ўз санъатини намойиш этмасин, барибир шуурининг туб-тубида бир савол айланаётган эди:\n“У ҳам танидимикан?! Танимадимикан?!”\n— Балки, танигандир? Отнинг қашқасидек ҳаммага маълум ва машҳур санъаткор бўлмаса ҳамки, матбуотда гоҳ-гоҳ номи кўринади. Сурати босилади. Умрида театрга бормаган зот ҳам ойнаи-жаҳондан эски бир спектакл берилганида кўз қирини ташлаган чиқади! Жилла қурса, артистни овозидан танийди.\n— Балки, танишмагандир? Орадан қанча сувлар оқиб ўтди. Афт-ангори ўзгарган. Қолаверса, Қорбобо либосида, кўздан бошқаси кўринмайди. Овоз ҳам ёшликдагидан буткул фарқ қилади. Дағаллашган. Маҳзунлашган. Артистнинг номи-чи? Бирор ерда Наргиз эҳтимолки, ҳатто тўқнаш ҳам келмагандир?!\nДарвоқе, ўттиз йил бурунги баҳсни “арзимаган” дейиш аслида ҳақиқатга зид! Ўшанда гап моддий ва маънавий бойлик устида, минг йилларки, одамларни қизиқтирган, иккисидан қайси бири устун эканлиги тўғрисида борган эди. Ҳалим — ҳаётда тажрибасиз, хаёлпараст — шоирона кўйда тирикликнинг асоси моддий бойликни инкор этган, қайсарланиб мен учун шароит муҳим эмас, деган эди. Агар ҳозир ўша лаҳза “тирилса”, Ҳалим шубҳасиз, бундай баҳсдан ўзини тияр, маънавий томони бўлмаган моддий бойлик, моддий томони бўлмаган маънавий бойликда маъно йўқ, бировга бахт келтирмайди, буларни қарши қўйишнинг ўзи нодонлик, деб файласуфона фикр юритарди! Афсуски, ҳаётни орқага қайтаролмайсан.\nҚандай бўлмасин, Наргизанинг ранг-рўйидан у Ҳалимни танигани ёки танимагани билинмаётган эди.\nАрча атрофида ўйин-кулги давом этарди. Инсон олами нақадар мураккаб! Ҳалимнинг хаёли паришон, юраги озурда. Аммо бу ёлғиз унга ва ёлғиз Худога аён. Ёруғ-ёрқин хонада аксинча, у негалигини англаш қийин бир тарзда руҳланган, куч-қудратга тўлган… Ажабки, то ҳозир театр саҳнасими, экранми, қайсидир даврами — бирон ерда, бирон пайт бунчалик ошириб-тошириб ўз маҳоратини кўрсатмаган эди!\nАхийри, томоша тугади. Хонадонда барча афтидан, мамнун эди.\nҚора костюм кийган салобатли киши олийҳиммат экан. Қўлидаги безакли қимматбаҳо тўртбурч соатни шартта ечиб, Қорбобонинг қўлига тутқазди.\nДаврадан узилиб, артист эшикка йўналди, остонага етганида ногаҳон хушрўй аёл унинг ёнида пайдо бўлди. Сездириб-сездирмай катта бир боғлам пулни халтага солди. Кейин, артистнинг нақ қулоғи остида шунчаки ғудрангандек, паст товушда:\n— Иккиси ҳам муҳим экан! — деди.\nАртист Наргиза уни танигани, йиллар ўтиб эски баҳс бобида Наргиза ҳам у каби хулосага келганидан таъсирланиб, чайқалиб кетди.\nКўчага чиқиб, бир дам тўхтади. Дастлаб алланечук хижолат чеккандек ҳолатни туйди. Бироқ тезда бу ҳолат уни тарк этди.\nЯнги йил оқшоми, тақдирни қарангки, тасодифан бўлсин, Наргиза ундан “хабар олган” эди! Бу — ҳаётнинг инъоми эмасми?!\nУмуман, инсон учун яшаб юриб муайян бир ҳақиқатга етиб келишнинг ўзи — ҳаёт инъоми, бахт эмасми?!\nШундан сўнг, у катта йўл бўйига чиқиб, машина ёллашга тутинди.\nЯна бир хонадонга кириб чиқиши керак.\nОғайнисининг офисига бориши…\nИшни якунлаб, жуда кеч бўлмай уйга қайтиши шарт.\nАхир, унинг ҳам уйида байрам. Хотини, болалари, неваралари у кўчадан нималардир кўтариб кириб келиши, табриклашини кутиб, эшикка қараб ўтиришибди…\nАртист машинага ўтирди. Аммо… ҳайдовчига нима дейишни билмай тараддудланиб қолди.\n← Аввалги Аввалги Орзиқул Эргаш. Мантиқ (ҳикоя)\nКейинги → Кейинги: Шаҳодат Исахонова. Совчилар (ҳикоя)


“Ўзбекнефтгаз”: Устюртдаги қудуқда янги газ қатлами очилди ва саноат миқёсидаги табиий газ оқими олинди (Видео) — Teletype\n“Ўзбекнефтгаз”: Устюртдаги қудуқда янги газ қатлами очилди ва саноат миқёсидаги табиий газ оқими олинди (Видео)\n“Ўзбекнефтгаз” АЖ Бошқаруви раиси Меҳриддин Абдуллаев топшириғига асосан конларда табиий газ қазиб чиқаришни кўпайтириш мақсадида кенг кўламли ишлар амалга оширилмоқда.\nРеспублика аҳолиси ва иқтисодиёти тармоқларининг ёқилғи-энергетика ресурсларига бўлган талабини қондириш мақсадида Устюрт регионидаги 59-сонли қудуқда 2750 метр лойиҳа чуқурлигига бурғилаш ишлари амалга оширилди.\nУшбу қудуқдан оператив тарзда олинган маълумотларни яқин атрофдаги бошқа қудуқларнинг геологик-геофизик маълумотлари билан комплекс қайта ишлаш натижасида ушбу конда шу вақтга қадар қазиб чиқаришга жалб қилинмаган янги қатламлар мавжудлиги аниқланди.\nЯнги аниқланган қатламларнинг нефтгазлилик истиқболларини баҳолаш мақсадида 59-сонли қудуқ 110 метрга чуқурлаштирилиб 2860 метргача бурғиланди.\nБурғилаш ишлари самарали тугаллалганидан сӯнг “Шимолий Бердақ” кони бўйича барча маълумотларни комплекс қайта таҳлил қилиш натижасида 59-сонли қудуқни 2770–2860 метр оралиғига фильтр туширилди ва истиқболли қатламларни маҳсулдорликка синаш ишлари амалга оширилди.\nНатижада кунлик 150 минг куб метр табиий газ ҳамда бир тонна газ конденсати олишга эришилди.\nҲозирда ушбу қудуқ устки қисмини жиҳозлаш ҳамда уни газ коллекторига қўшиш ишлари амалга оширилмоқда.\n“Шимолий Бердақ” кони ва 59-сонли қудуғида бажарилаётган тадқиқотлар натижаларини тезкор таҳлил қилиш асосида конда келгусида амалга оширилиши зарур бўлган янги тадбирлар режаси ишлаб чиқиш мӯжалланган.\nМаълумот учун: “Шаркий Бердақ” газ конденсат кони Қорақалпоғистон Республикасининг Мўйноқ туманида жойлашган.


25 ноября, 2021, 23:14\nТеги:Рўзиқул Бердиев | Насаф | АГМК | Пахтакор | Кубок Узбекистана | Суперлига\n"Насаф" бош мураббийи жамоасининг ўйинидан хурсанд.\n- “Насаф” бу йилги мавсумни Самарқандда “Пахтакор”га қарши ўйин билан бошлаганди. Қизиғи, 2021 йилни яна Самарқандда, яна “Пахтакор” билан ўйин орқали якунлайди. Сизнингча, бу тасодифми ёки тақдир ҳазилими?\n- Иккала жамоани ҳам муносиб, деб ўйлайман. Чемпионатда ҳам, бошқа ўйинларда ҳам “Пахтакор” билан “Насаф” ўз даражасини кўрсатяпти. Ўйлашимча, бу нарса тасодиф эмас. Икки жамоа ҳам бунга ҳақли эришди. Лекин биз жуда қийин ўйинларни ўтказиб финалга чиқдик. “Сўғдиёна”, АГМК каби клубларни мағлуб этдик. Энди финалда ғалаба қозониш учун бор маҳоратимизни сарфлаймиз.\n- “Пахтакор” клуби финалгача биттадан гол уриб, етиб келди. “Насаф”да эса сермаҳсуллик юқори. “Металлург”га 5 та, Сўғдиёна”га 1 та ва АГМКга 2 та гол урди. Бу статистика сиз учун нимани англатади? Финалда ҳаммаси бошқача бўладими?\n- Бу “Пахтакор” жамоасининг маҳоратини ҳам англатади. Гол ўтказмасдан кейинги босқичларга чиқишнинг ўзи бўлмайди. Финал битта ўйиндан иборат ва икки жамоа ҳам бор кучини беради. Ўйлайманки, бизнинг йигитларимизда мотивация кўпроқ бўлади. Чунки “Пахтакор” футболчилари кўплаб совринларга эга чиққан. Аммо менинг ёш ўйинчиларимда Кубок йўқ. Шу боисдан, футболчиларимда мотивация юқори бўлади.\n- Жамоамиз руҳий тарафдан анча ўсишга эришди. Асосий мақсадларимиздан бири ёш йигитларимиз ҳар тарафлама ўсишлари керак эди. Бундан жуда хурсандмиз. ОФК Кубогини эслатдингиз, ҳаммамиз ўша турнирни ютишни жуда хоҳлагандик. Лекин ўша куни ҳаммаси биз кутгандек бўлмади. Ўйин бошланиши ҳам кўрганинглардек яхши кечмади. Тан олиш керак, йил бошида “Насаф” жамоасининг бундай кўрсаткичини ҳеч ким кутмаганди. Буни мўъжиза, деб айтишлари ҳам мумкин. Жамоамнинг ҳозирги кўрсаткичидан мураббий сифатида жуда хурсандмиз. Таркибдаги ўзгаришларга қарамасдан, бир йил ичида финалларда ўйнаш осон эмас. Клубда олиб борилаётган ишлар тўғри йўлга қўйилганидан дарак. Имкониятимиз бор экан, ҳар биридан фойдаланишга ҳаракат қиламиз. Албатта, ҳеч қайси ўйин осон бўлмайди. Аммо битта учрашувда ҳамма нарса бўлиши мумкин.\n- Футболчиларимиз билан гаплашганмиз ва уларнинг ҳам бунга иштиёқи баланд. Яъни, биз медал қўлга киритишимиз керак. Ўзимизга ҳам боғлиқ эмас-ку, лекин қайси медаль бўлса ҳам қўлга киритишимиз лозим. Албатта, бор эътиборимизни Кубок учрашувига ҳам қаратамиз. Тез-тез ўйинлар ўтказаётганимиз ва мавсумнинг охири бўлгани учун ўйинчиларимизда толиқиш бордир, битта таркибга эгамиз. Аммо ўйинларда босимсиз ўйнашга ҳаракат қиляпмиз. Буни йигитлардан ҳам сўраяпмиз ва улар уддалаяптилар. Албатта, қайси бирини танлаш ҳақидаги савол қийин. Чемпионатда охирги учрашувни ўтказганимиздан кейин финалга тайёргарлик кўришимизга вақтимиз бўлади.


“Мустақил юртнинг мард ва жасур ўғлонлари” мавзусида ўқувчиларга ўтказилган маъруза - БУХОРО ДАВЛАТ МУЗЕЙ-ҚЎРИҚХОНАСИ\n“Мустақил юртнинг мард ва жасур ўғлонлари” мавзусида ўқувчиларга ўтказилган маъруза\n2016 й. 15 январь\nЭкспонатларни илмий ўрганиш ва ҳисобга олиш сектори мудири Н.Шарифова томонидан 2016 йил иш режасига мувофиқ 14 январ — Ватан ҳимоячилари кунига бағишлаб “Мустақил юртнинг мард ва жасур ўғлонлари” мавзусида ўқувчиларга ўтказилган маъруза дарси тўғрисида\nБугун ҳарбий хизмат нафақат бурч, балки садоқат, матонат ва жасорат мактаби, миллий армиямиз эса мамлакатимиз ҳудудий яхлитлиги ва халқимиз осойишталигининг ишончли кафолатидир. Тошкент шаҳрида барпо этилган “Ватанга қасамёд” монументи Ватан ҳимоячилари шарафига ўрнатилган гўзал обида, эл-юртимизнинг уларга чуқур ҳурмат-эҳтироми, муҳаббатининг ифодасидир.\n2016 йилнинг 15 январ куни 14 январ — Ватан ҳимоячилари кунига бағишлаб “Мустақил юртнинг мард ва жасур ўғлонлари” мавзуида Бухоро шаҳар Фазлиддин Шамсиддинов номли 4-сон болалар мусиқа ва санъат мактабининг ўқувчиларига маъруза дарси ташкил этилди.\nМаруза давра суҳбати тарзида олиб борилди ва ўқувчиларни мамлакатимизда олиб борилаётган улкан бунёдкорлик ва яратувчилик ишларининг муносиб давомчилари бўлишга даъват этиб, келажакда Ватанимиз постбонлари бўлишлари учун бугунги кунда Қуролли Кучларимиз сафида хизмат қилаётган ва ҳарбий ўқув юртларида таҳсил олаётган ҳарбийларимизнинг фото суратларидан иборат буклетлар ва кўргазмалар тайёрлаб ўқувчиларни қизиқтириб, юқорида келтирилган мавзунинг асл моҳияти чуқур ёритиб берилди.\n1992 йил 14 январь куни давлатимиз тарихида яна бир муҳим қадам қўйилди. Шу кундан эътиборан мамлакатимиз худудидаги барча ҳарбий қисмлар ва бўлинмалар Ўзбекистон юриюрисдикцияси, яъни тасарруфига ўтказилиши тўғрисида қарор қабул қилинди. Шу тариқа Ватан ҳимоячилари куни ҳар йили кенг нишонланиб, халқимизнинг кўнглидан чуқур жой олиб бормоқда. Бош қомусимизда мамлакатимиз қуролли кучлари Ўзбекистон Республикасининг давлат суверенитети ва ҳудудий яхлитлигини, халқимизнинг тинч ҳаёти хавфсизлигини ҳимоя қилиш учун ташкил этилиши белгилаб қўйилган. Ўзбекистон Республикасини ҳимоя қилиш ҳар бир фуқаронинг бурчи экани қайд этилган.\nМамлакатимизда мавжуд олий ҳарбий таълим муассасалари моддий техника базаси мустаҳкамланиб, улардаги таълим жараёнлари бугунги кун талаблари даражасида йўлга қўйилган.\nҲозирда Ўзбекистонда 4та ҳарбий академик лицейлар фаолият кўрсатмоқда.\nУлар: — Ҳарбий телекоммуникация йўналишидаги Тошкент академик лицейи, Ҳарбий қурилиш йўналишидаги Самарканд академик лицейи, Ҳарбий юридик йўналишидаги Урганч академик лицейи, Ҳарбий техника йўналишидаги Фарғона академик лицейи.\nУшбу лицейларга умумтаълим мактабларининг 9-синф битирувчилари ўқишга қабул қилинади. Вазирлар Маҳкамасининг 2010 йил 17 февралдаги “Ҳарбий академик лицейлар фаолиятини янада такомиллаштирш чора-тадбирлари тўғрисида”ги қарорига асосан ҳарбий академик лицейларни тамомлаган ўқувчиларга олий ҳарбий таълим муассасаларига ўқишга кириш энг юқори баллнинг 10 фоизи миқдорида балл қўшиб берилади.\nМамлакатимиз ҳар бир ўғлони учун миллий армиямиз сафида хизмат қилиш нафақат конституциявий бурч, балки шараф ва масъулиятга айланган. Негаки, ҳар бир инсон туғилиб ўсган юртини, унинг ҳар бир қарич ерини ардоқлаши шарт. Ота-боболаримизнинг ана шундай ўгити билан камол топган фарзандларимиз Ватан олдидаги хизматларини юксак ифтихор, чексиз ғурур билан ўташга тайёрдирлар.\nБундан ташқари, ўқувчиларни қадимий ёдгорликлар тарихини чуқур ўзлаштиришлари учун обидалар ҳамда Арк қўрғони ҳақида маълумотлар берилиб, қизиқиш уйғотилди. Суҳбат давомида ўқувчиларни қизиқтирган, турли хил саволларга ёши ва ўсмирлик қизиқишларини эътиборга олган ҳолда илмий ва тарбиявий аҳамиятга эга ҳамда Ватанни севиш уни ардоқлаш, она юртга меҳр ва фидоийлик тушунчалари мужассам жавоблар берди.\nСуҳбат охирида Ўзбекистон Республикаси вазирлар маҳкамасининг 2014 йилнинг 21 июлида 189-сон “Давлат музейларининг болалар ва уларнинг ота-оналарига очиқлигини тахминлаш чора-тадбирлари тўғрисида”ги қарорига биноан йил давомида вилоятдаги барча мактаб ўқувчилари ва касб-ҳунар коллежлари талабалари музей-қўриқхона бўлимлари ва филиалларига бепул киришлари мумкинлиги таъкидланиб, М.Мухаммедова томонидан барча мактаб ўқувчилари музейлар бўйича саёҳатга таклиф қилиндилар.


«Айланиб ўтинг, чуқурча бор...» » Islohot.uz\nKo'rildi: 280 marta21 фев 04:36Ijtimoiy soha\n«Айланиб ўтинг, чуқурча бор...»\nТошкент вилояти Бўка туманидаги «4А728» қатнов йўли «Чўлобод» ва «Бўка» маҳалла фуқаролар йиғинларини туташтиради. Қарийб ўн йилдан бери таъмирланмаган 18 километр масофадаги йўлдан базўр юрасиз. Ҳайдовчилар эса ҳар ҳафтада автомашинасини таъмирлашга мажбур.\n«Йўл азоби — гўр азоби» деганларича бор экан, — дейди ҳайдовчилардан бири. — Ҳар тонг ишга отланаману шу йўлдан юришга юрагим зирқирайди. Чунки ҳар нафасда ғилдиракларнинг оғриқли айланиши кўксингизга ботади. Кундуз куни йўлдаги ўнқир-чўнқирдан аранг ҳаракатланамиз. Тунда эса вазият янада оғирлашади. 2014 йили ҳашар йўли билан «чуқур»ларни тўлдирмоқчи бўлгандик. Аммо ҳокимлик вакиллари йўлни таъмирлаш Давлат дастурига киритилган, дея рухсат беришмади. Орадан тўрт йил ўтди ҳамки, бу ерда бирон иш қилинмади.\nВаҳоланки, йўл четида таълим муассасалари, жазони ижро этиш муассасаси, фермер хўжаликлари жойлашган. Маълум бўлишича, бир-икки йил аввал юқори ташкилотдан вакиллар келиши муносабати билан йўлнинг 2 километр масофасидаги «яма»ларга шағал ётқизилган. Афсус, вакиллар келмагач, бу ишлар ҳам якунига етмаган.\nЙўлнинг носозлиги сабаб тунда касал бўлишга ҳаққимиз йўқ — дейди «Бўка» маҳалла фуқаролар йиғинида яшовчи Жузимгул Асилова. — Қўшни маҳалладан бир соатда етиб келадиган «Тез ёрдам» машинаси ёғингарчилик кунлари ботқоқликдан юқорига чиқолмай сарсон бўлади. Кези келганда айтиш жоиз, шу қишлоққа келин бўлиб тушганимга қирқ йил бўлди. Бу вақт ичида кўчамизга на асфальт, на шағал тўкилди. Ёзда тиззамизгача тупроққа ботсак, қишда лойдан озор чекамиз. Салкам ярим километр масофадан минг азоб билан ичимлик суви ташиб ичамиз. Агар йўлларни таъмирлаш ишлари бошланса, биз ҳам қўлимиздан келганча ёрдамлашамиз.\nЖорий йилда туман прокурори бошчилигидаги вакиллар йиғиндаги муаммоларни ўрганишди. Бундан хурсанд бўлган аҳоли қувончи шамдек ёндию ўчди. Камчиликлар аниқланган, аммо ечими қачон бўлиши катта сўроқ остида қолган. Хўш, бу йўллар қачон таъмирланади?\nЎтган йили мазкур йўлларни жорий таъмирлаш учун вилоят бошқармаси томонидан 1 миллиард сўм маблағ ажратилганди, — дейди Бўка тумани Йўллардан фойдаланиш унитар корхонаси бош муҳандиси Дониёр Ўролов. — Маблағларни «Обод қишлоқ» дастурига киритилган ички йўлларга ҳамда хўжалик йўлларини таъмирлашга сарфладик. Мазкур йўналиш жорий йилнинг иккинчи чорагида таъмирланиши кўзда тутилган.\nБу яна олти ой давомида йўловчи ҳам, ҳайдовчи ҳам ўнқир-чўнқирлардан айланиб ўтиши кераклигини англатади. Ўрганишларимиз давомида туманнинг «Жўрабод» ва «Бахмал» маҳаллаларидаги асосий қатнов йўлларида ҳам шундай ҳолга гувоҳ бўлдик. Ўйлаймизки, мутасаддилар тез орада бу масалага эътибор қаратишади. Биз эса мавзуга яна қайтамиз.\nМанба: “Маҳалладош” интернет сайти\nЙўл азоби…ёхуд ўзавтойўллардаги муаммолар Мўминободликлар нимадан норози? ёхуд туман ҳокими уларга қандай ваъда берди? Янги қарор: фермер, деҳқон хўжаликлари ва томорқа ер эгалари фаолияти такомиллаштирилади. Кўплаб имтиёзлар яратилди Президент Шавкат Мирзиёев “Ўрмон тўғрисида”ги қонуннинг янги таҳририни имзолади Ўзбекистон Республикаси Президенти Шавкат Мирзиёевнинг Афғонистон бўйича “Тинчлик жараёни, хавфсизлик соҳасида ҳамкорлик ва минтақавий шериклик” мавзусида ўтказилган халқаро конференциядаги нутқи


Рамазони шарифга оид танлов ғолибларини тақдирлаш маросими бўлиб ўтди\nМанзилингиз:Муслимаат»Бош саҳифа»Янгилик ва хабарлар»Рамазони шарифга оид танлов ғолибларини тақдирлаш маросими бўлиб ўтди\nBy Muslimaat on\t Iyun 30, 2017 Янгилик ва хабарлар\nБугун, 30 июнь, соат 9. 30 да Islom.uz порталининг muslimaat.uz сайти ҳамда forum.muslimaat.uz да, шу билан бирга muslimaat.uz сайти қошида ташкил қилиниб, Facebook ижтимоий тармоғида фаолият юритаётган Бинту Содиқ саҳифасида Рамазони шариф муносабати билан ўтказилган бир қатор танловларнинг ғолибларини тақдирлаш маросими бўлиб ўтди.\nМаросимни Дилафруз Юсупова олиб борди.\nТақдирлаш маросими салафи солиҳларимизнинг одобларига риоя қилган ҳолда Қуръони Карим тиловати билан бошланди. Тиловатдан сўнг навбат сайт ходимаси Гўзал Дадамуҳамедовага берилди. У muslimaat.uz сайтида ўтказилган танловлар, шунингдек, сайтимизда Рамазони шариф муносабати билан олиб борилган ишлар жараёни ҳақида қисқача маълумот бериб ўтди.\nБиринчи йўналиш – «Исломий илмингизни синаб кўринг» рукни остидаги тест савол-жавоблари танлови бўлиб, унда Қуръони Каримга ва Расулуллоҳ соллаллоҳу алайҳи васалламнинг сийратларига оид 30 та савол берилган эди.\nИккинчи йўналиш – «Рамазон ҳайитига хос бўлган ижодий ишлар» танловидир. Унда иштирокчилар байрамга аталган табрикномалар тақдим этишлари лозим эди.\nУчинчи йўналиш – «Ғайридинларнинг Рамазон ҳақидаги эътирофлари» мавзуси бўйича мақолалар танлови. Афсуски, сайтимиздан фойдаланувчилар томонидан ушбу йўналиш бўйича ташаббус кўрсатилмади. Билмадик, балки бу мавзу ижодкорларга оғирлик қилдими ёки…\nУшбу йўналиш бўйича фақат Дурдона Вафоева ўзларининг «Бахтли ҳодиса» номли ҳикоялари билан қатнашдилар.\nТест савол-жавоблари танловида:\n3-ўрин Марҳамат Нажмиддинова,\n2-ўрин Раъно Усмонова,\n1-ўрин Муслима Қодироваларга берилди.\nИжодий ишлар танловида Ғофурова Нигора ғолибликни қўлга киритдилар.\nМақолалар танловининг ягона иштирокчиси Дурдона Вафоеванинг меҳнатларини рағбатлантирган ҳолда уларга ҳам аталган совғамиз бор. Марҳамат, қабул қилиб оласиз.\nТадбир давомида forum.muslimaat.uz админи Сайёра Ҳусанова сўзга чиқиб, жумладан шундай деди:\n«Ассаламу алайкум ва роҳматуллоҳи ва барокатуҳ!\nФорумимизда Рамазон ҳамда мавлид ойлари муносабати билан тўрт йилдан буён турли танловлар ўтказиб келинмоқда. Ушбу анъанага мувофиқ жорий йилда ўтказилган ўн кунлик савол-жавоблар кўринишидаги танловимиз ҳам жуда қизғин тарзда ўтди. Шу ўн кун давомида ҳар куни саҳарлик вақтида тўрттадан саволлар бериб борилди. Жавоблар эса ўша куни ифтор вақтигача қабул қилинди. Натижаларни аниқлаш жуда қийин кечди. Сабаби, иштирокчиларнинг кўплари саволларга атрофлича жавоб юборишга ҳаракат қилишган.\nТанловдан мақсад фақат ғалаба эмас, оз бўлса-да, билимларимизни ошириш, илм ва маърифатга, китоб ўқишга тарғиб қилиш эди. Умид қиламизки, ниятимиз озми-кўпми, амалга ошди. Мусобақамизда форумимиз фойдаланувчиларидан 28 нафари қатнашиб, улардан кўплари жуда фаол иштирок этдилар. Юқори баллар йиғишга муваффақ бўлдилар.\n3-ўрин Дилзода ҳамда Умму Фотималарга насиб этди.\nТанлов ғолибларининг илмларини Аллоҳ зиёда қилсин, ҳар бир илмни амали билан берсин.\nБарча қатнашчилардан Аллоҳ рози бўлсин, хайрли ишларда ҳамиша фаол бўлиб юришларини Ўзидан сўраймиз…»\nШундан кейин сўз Facebook ижтимоий тармоғининг Bintu Sodiq саҳифаси танловида иштрок этиб, ғолибликни қўлга киритган Ойбек Ишниязовга берилди. У сўзининг давомида жумладан қуйидагиларни айтди:\n«Ассалому алайкум ва роҳматуллоҳи ва барокатуҳ.\nБизларга илм ўрганиш ва ўргатишни фарз қилган ҳамда илм туфайли бизларни ушбу даврада жам қилган Аллоҳ таолога ҳамду саноларимиз бўлсин.\nИлм ўргатишда чиройли намуна бўлган Пайғамбаримиз соллаллоҳу алайҳи васалламга салавоту саломларимизни йўллаймиз.\nАвваламбор, сизларни ўтган Ийди Рамазон билан муборакбод этаман. Аллоҳ ўтган Рамазон ойида қилган ибодатларимизни қабул айлаб, ажру савобларини батамом қилиб берган бўлсин ва кейинги Рамазон ойларига барчамизни соғ-саломат етказсин.\nМусобақа ҳақида гапиришдан олдин бизга улкан илмий мерос қолдирган Шайх Муҳаммад Содиқ Муҳаммад Юсуф раҳимаҳуллоҳ ҳазратларини эсламаслик тўғри бўлмайди. У кишининг ҳақларига ҳар доим дуодамиз. Аллоҳ ҳазратимизни раҳмат қилсин, Ўзи мағфират этсин.\n«Бинту Содиқ» саҳифасини доимий кузатиб борувчи сифатида саҳифа орқали улашилаётган илм ва уюштирилаётган тадбирлар бизлар учун манфаатли бўлаётганини, қалбимизни нурга тўлдиришга хизмат қилаётганини айтиб ўтмоқчиман. Бунинг учун ташкилотчи устозларимиз, хусусан, Одинахон муаллимамизга ташаккуримизни айтамиз. Устозларимизнинг қилаётган хайрли ишларида Аллоҳ таолонинг Ўзи ёрдамчи бўлсин, Ўзи мукофотласин.\nРамазон ойидаги мусобақага тўхталадиган бўлсак, нафақат ундаги ғолибларни, балки барча қатнашчиларни табриклаймиз. Чунки мусобақа иштирокчилари қалбида Аллоҳга нисбатан муҳаббат, Расулуллоҳ соллаллоҳу алайҳи васалламга нисбатан муҳаббат, Исломга нисбатан муҳаббат, илмга нисбатан муҳаббат бор ва Аллоҳнинг бу неъматлар билан бизни ризқлантирганининг ўзи биз иштирокчилар учун улкан муваффақиятдир. Мусобақанинг асосий мақсади эса юқоридагиларнинг тасдиғи сифатида қатнашувчилар қалбида китобга нисбатан муҳаббатни уйғотиш ва кучайтириш эди, деб ўйлайман. Ва бунга эришилди, деган чиройли умидим бор.\nСўзим сўнгида мусобақа ташкилотчилари, қатнашувчилари ва унга алоқадор бўлган барча кишиларга ташаккур айтаман. Аллоҳ холис амалларимизни Ўзи мукофотласин. Шундай ажойиб мусобақалар бардавом бўлсин. Сафларимиз кенгайсин.\nҚимматли вақтингизни ва диққатингизни аямай, сўзимни тинглаганингиз учун яна бир бор ташаккурларим бўлсин».\nУстозимиз Одинахон Муҳаммад Содиқ танлов ғолибларига аталган шаҳодатнома ва эсдалик совғаларни ўз эгаларига тақдим этдилар.\nНиҳоят, сўз сайтимизда эълон қилинган мазкур танловларни уюштириб, ушбу ишларга бош-қош бўлган, падари бузрукворларининг ишларини давом эттиришга астойдил бел боғлаган, халқимизнинг илмий-маърифий саводхонлигини, савиясини ошириш йўлида тинимсиз ҳаракат қилиб, жон куйдираётган устозимиз Одинахон Муҳаммад Содиққа берилди. У киши барча иштирокчиларга ўз миннатдорчиликларини билдириб, ғолибларни муборакбод этдилар, уларга ўзларининг самимий тилакларини билдирдилар. Шунингдек, сўзларининг давомида ўзларини қийнаётган баъзи масалалар, жумладан, халқимиз ўртасида китобга бўлган эътиборнинг камайиб бораётгани борасида куюниб гапирдилар.\nТадбир сўнгида Бинту Содиқ саҳифасида ўтказилган 11 та хатми Қуръон якунланиб, у киши томонларидан хайрли дуолар қилинди.\nmuslimaat.uz taqdirlash marosimi


Окоферон – medu.uz – Дорилар ҳақида маълумотлар ўзбек тилида\nHome Йўриқномалар Окоферон\nПрепаратнинг савдо номи: Окоферон\nТаъсир этувчи модда (ХПН): 1000000 ХБ одам рекомбинант альфа-2b интерферони\nДори шакли: кўз томчиларини тайёрлаш учун лиофилизацияланган кукун\nфаол модда: 1000000 ХБ одам рекомбинант альфа-2b интерферони;\nёрдамчи моддалар: натрий гидрофосфат додекагидрати, натрий дигидрофосфат дигидрати, декстран-70, натрий хлориди;\nОкоферон учун эритувчи: 1 ампула эритувчи (5 мл) қуйидагиларни сақлайди: метилпарагидроксибензоат (нипагин) (Е 218) – 5 мг, инъекция учун сув сақлайди.\nТаърифи: оқ рангли лиофилизацияланган ғовак масса.\nФармакотерапевтгик гуруҳи: офтальмологияда қўлланадиган воситалар.\nАТХ коди: S01XA.\nПрепарат иммуномодулятор ва вирусларга қарши фаолликни номоён этади.\nАльфа-2b интерферони хужайра юзасидаги тегишли рецепторлар билан ўзаро таъсирга киришади. Шу туфайли вирусларни хужайра ичидаги репликациясига тўсқинлик қилувчи жараёнларни фаоллаштиради, хужайраларнинг пролиферациясини секинлаштиради. Иммуномодулятор таъсири: альфа-2b интерферони макрофагларнинг фагоцитар фаоллигини, шунингдек Т-хужайралар ва табиий хужайралар-киллерларнинг цитотоксик фаоллигини рағбатлантиради.\nКўзларни вирусли шикастланиши (герпетик инфекция)да қўлланилади.\nҚўллаш олдидан Окоферон 5 мл эритувчида (0,1% ли нипагин эритмаси) эритилади. 1 мл тайёр эритма 200 000 ХБ одам рекомбинант интерферон альфа-2 сақлайди.\nПрепарат конъюнктива бўшлиғига 2 томчидан шикастланган кўзга ҳар 2 соатда, лекин суткада 6 мартадан ортиқ томизиш мумкин эмас. Касалликнинг симптомлари камайганида томизишни 1 томчигача камайтириш мумкин. Даволаш курси 7-10 кунни ташкил қилади.\nКам ҳолларда препарат бекор қилинганидан кейин ўтиб кетувчи маҳаллий реакциялар, шу жумладан маҳаллий аллергик реакциялар, қовоқларни шиши ва гиперемияси, қичишиш, юзни гиперемияси кузатилиши мумкин.\nОкоферонни бошқа офтальмологик воситалар билан мумкин бўлган ўзаро физик-кимёвий таъсиридан сақланиш учун, уни бошқа дори воситаларини кўзга томизишдан 30 минут\nолдин ёки 30 минут кейин томизиш керак.\nЭритувчи сифатида метилпарагидроксибензоат ишлатилади, у аллергик реакциялар, шу жумладан кенг авж олувчи реакцияларни, камдан-кам ҳолларда – бронхоспазм чақириши мумкин.\nКўзнинг вирусли шикастланишини илк кўринишларидаёқ даволашни буюриш керак. Препарат тизимли таъсир кўрсатмайди. Вирусли инфекцияларда Окоферонни тизимли қўллаш учун (инъекциялар, шамчалар) одам рекомбинант альфа-2b интерферони препаратлари билан комплексда қўллаш мақсадга мувофиқдир.\nҲомиладорлик ёки эмизиш даврида қўллаш тажрибаси йўқ.\nБолаларда қўллаш тажрибаси йўқ.\nПрепарат қабул қилинганидан кейин кам холларда маҳаллий реакциялар бўлиши мумкинлиги туфайли, қўлланганидан кейиноқ дархол автотранспортни бошқариш ёки механизмлар билан ишлаш мумкин эмас.\n1000000 ХБ дан шиша флаконда. 5 мл дан эритувчи шиши флаконда. Полиэтилен қопқоқ-томизгич илова қилинади.\nЁруғлик таъсиридан ҳимоя қилиш учун оригинал ўрамида, 2оС дан 8оС гача ҳароратда сақлансин.\nФлакон очилганидан кейин сақлаш муддати – 28 сутка.


00:18 / 28.11.2017\n27 ноябрда Россия ҳукумати ҳузуридаги Молия университети томондан чоп этилган рейтингга кўра, Тюмень шаҳри турмуш даражаси энг яхши бўлган шаҳар деб топилди.\nТюмень мумкин бўлган 100 баллдан энг максимал балл тўплади. 2-ўринни 99 балл билан Грозний, 3-ўринни 93 балл билан Қозон, 4-ўринни эса 85 балл билан Санкт-Петербург эгаллади. Москва 75 балл билан 8-ўриннигина эгаллади. Шунча баллга Кемерово, Красноярск ва Новосибирск ҳам лойиқ топилган.\nУниверситетда тушунтирилишича, баҳолаш аҳолининг ўз шаҳарларидаги вазият ҳақидаги фикрларига асосланган. Бунда соғлиқни сақлашдаги вазият, йўллар ҳолати, маданият даражаси, уй-жой коммунал хўжалиги ва бошқалар ҳисобга олинган.\n“Бу рўйхатда Грознийни алоҳида айтиб ўтиш керак. У охирги йил ичида турмуш даражасининг барча кўрсаткичлари бўйича етакчидан ортда қолишни қисқартирган”, деб айтди тадқиқот раҳбари, университет проректори Алексей Зубец.\nМутахассис шунингдек Сибир ва Узоқ Шарқдаги шаҳарлар юқори рейтингга эга бўлганини таъкидлаб ўтган. Бу ҳудудларда аҳолининг турмушини юқорироқ даражада ушлаб туриш учун Марказий Россиядан кўра кўпроқ саъй-ҳаракатлар талаб этилади.\nРоссия Грозний Тюмень


Игорь Шквирин: “Матбуот анжуманида нимадир гапиришдан олдин майдонда ниманидир кўрсатишимиз керак” / CHAMPIONAT.asia\n14:32Погба МЮ билан шартномани узайтириш борасидаги музокараларни тўхтатди 0 14:10U-23 ОЧ саралаши. Саудия Арабистони - Ўзбекистон. Асосий таркиблар маълум 12 14:07МЮ раҳбарияти Сульшерга вазиятни ўнглаш учун учта ўйин берди 2 13:43Ўзбекистон ва Саудия Арабистони футболчилари стадионга етиб келди 7 13:33U-23 Осиё чемпионати сабаб “Олимпик” — “Нефтчи” ўйини 2 кун кейин бўлиб ўтади 4 13:20АПЛ топ-клублари "Барселона" футболчиси билан текинга шартнома имзолашмоқчи 0 13:11МЮ футболчилари омадсизликлар сабаб танқиддан норози — улар Сульшер кетишига тайёр 10 12:58Фати тиззасидаги жароҳат сабаб номаълум муддатга сафдан чиқди 6 12:34Ўзбекистон Coca-Cola кубоги. ¼ финал учрашувлари расмийлари 21 12:10Хавининг "Ал Садд"и Қатар лигасида 34 ўйиндан бери ютқазмаяпти - бу клуб рекорди. Лига рекорди - 41 ўйин 4 11:47Артета Нкетиани "Арсенал"да сақлаб қолмоқчи 0 11:24Погба "Ливерпуль"га қарши ўйиндан сўнг Сульшерни ҳақоратлади 4 11:00Ван де Бек Мино Райоланинг хизматларидан воз кечди 7 10:36Толиссо "Бавария"дан келаси ёзда эркин агент мақомида кетмоқчи 0 10:12"Бавария" "Лестер" хавбеки Тилемансга қизиқмоқда 0\nСуперлиганинг 20-туридан ўрин олган “Пахтакор” – “Турон” (3:1) учрашувидан сўнг меҳмонлар бош мураббийи Игорь Шквирин фикрларини билдириб ўтди.\n“Қийин ўйин бўлди. “Пахтакор” ғалабага муносиб ўйнади, деб ўйлайман. Улар биздан ҳар томонлама яхши ўйнади. Курашларда ютиб чиқди ва гол уришди. Бундай рақибга қарши ўйинда Черанга ўхшаган кучли футболчиларга имконият бериш керак эмас. Унинг устун томонлари кўп”, – дейди Игорь Шквирин.\n- Биринчи бўлимда “Турон” пассив ўйнади. Иккинчи бўлимни яхши бошлади ва гол урди. “Пахтакор” кучсизландими ёки тактикани ўзгартирдингизми?\n- Биз илк 15 дақиқаликда олдинга бордик. Гол уриш учун имконият бўлди. Рақиб биринчи бўлимда пассив ўйнади. Бундай рақибларга қарши очиқ ўйин қилиб бўлмайди. Сиз қанча курашларда ютсангиз, ғалаба қозониш имконияти кўпроқ бўлади. Ҳозирги ҳолатда ўйиндан кейин нимадир гапиришдан олдин майдонда нимадир қилиб қўйиш керак. Олдинга қараб интилишда давом этамиз.\n- Жамоа жуда яхши ўйин кўрсатмоқда. Учрашув давомида фаолликни қўлга оляпти, лекин дарвозабон панд бермоқда. Жамоада дарвозабонлар билан ким ишлайди?\n- Агар сиз айтаётган яхши ўйинимиз очко берганида, жуда яхши бўларди. Дарвозабонлар билан мураббийлар яхши ишлашяпти.\n25 сен 21:53:00\nТуронни олдинги мураббийи Ислом Исмоилов кетма кет учта ўйиндан кейин истеъфога чиққанди. Шквирин кетма кет бешта ютқазди\n25 сен 21:21:23\nTuronni odam qilgan shu bo'ladi, 2 davrani yaxshi o'tqizayapti.\n25 сен 22:24:47\nКейинги йили Нефтчи чиқади, Турон про-лигага тушса керак, режага асосан, олтита тур қолди.\n25 сен 21:49:50\nЭътибор бердингизларми. Энг охирги ўринларда ТурОН, СурхОН, АндижОН. ҚўқОН сал тепада экан.\n25 сен 21:29:06\nБабаян Лобанов ва Сергеевни туширавергани каби сиздаям Тошпўлатов ва Зиёвутдинов пайдо бўлибди. Мағлубиятга сабаб шу йигитларку, наҳот ҳамма кўрган нарсани сиз кўрмайсиз Анатольевич?\nQoshilaman gapizga kiyin xar oyinda xar xil tarkib zaybal qildi boru\n26 сен 07:50:55\nПахтакор гол ўтказиб юборгандан сўнг жуда яхши ўйнади Мураббийда айиб йўқ кйинги ўйнларда омад яхши бўлади хали ҳаммаси.\n26 сен 01:11:00\nКейинги йил Турон хам колиб, Нефтчи, Ку́кон ва Турон у́йнайди худо хохласа!\n25 сен 21:25:03\nТурон аслида 7-6 ўринда бўлиши керак эди. Бечора хусусий клуб, кейинги йил Прода ҳам инвесторлар қўллар эканми? Турон яхши жамоа. Мустақилл жамоа!\n25 сен 21:24:43


UZIMEI биносидаги «бардак» ҳақида блогер: «Буни ўйлаб топганлар – ислоҳотларнинг душмани!» - Terabayt.Uz\nUZIMEI биносидаги «бардак» ҳақида блогер: «Буни ўйлаб топганлар – ислоҳотларнинг душмани!»\n2019 йил 1 апрелдан Ўзбекистондаги мобил телефонлар махсус IMEI коди бўйича рўйхатга олиниши тартиби жорий этилган эди. Шу масала бўйича муаммолар ҳануз давом этмоқда.\nЎҚИНГ: IMEI-кодни рўйхатга олиш жорий этилгани кимларга яхши бўлди? (+видео)\nКеракли бинони топа олмайман;\nТопаман, лекин у ерда тушлик вақти бўлади;\nТўплаган ҳужжатларим етарли бўлмайди;\nКейинроқ келинг, дейишади;\nЎҚИНГ: IMEI-кодлар давлатни қанчага бойитганини биласизми?\n#IMEI #Ўзбекистон #Ўзбекистон Республикаси Ахборот технологиялари ва коммуникацияларини ривожлантириш вазирлиги #Uzimei.uz


ЎзА - Хоразмда оилавий ажримлар сони ортган\n23.08.2018 14:39 Чоп этиш версияси\nХоразмда оилавий ажримлар сони ортган\nТошкент ахборот технологиялари университети Урганч филиалида Хоразм вилояти Хотин-қизлар қўмитасининг навбатдаги бошқарув йиғилиши бўлиб ўтди.\nУнда мамлакатимизда хотин-қизларни қўллаб-қувватлаш, бандлигини таъминлаш, уларнинг жамият ижтимоий-сиёсий ҳаётидаги фаоллигини ошириш, ҳуқуқ ва манфаатларини ҳимоя қилишга қаратилаётган алоҳида эътибор юксак самаралар бераётгани таъкидланди.\nЙиғилишда вилоят хотин-қизлар қўмитаси фаолиятини таҳлил ва сарҳисоб қилиш, келгусидаги режаларни белгилаб олиш, ижтимоий шерикликни мустаҳкамлаш, қуйи тизим фаолиятига янгича йўналишлар бериш, тажриба алмашиш, аёллар ўртасида учраётган турли муаммоларни бартараф этиш, улар бандлигини таъминлаш каби долзарб масалалар муҳокама этилди.\nВилоятда ёрдамга муҳтож, оғир ижтимоий аҳволга тушиб қолган ва ногиронлиги бўлган аёлларни аниқланмоқда. Ҳудудларда 558 нафар оғир турмуш шароитида яшаётган хотин-қизларнинг рўйхати шакллантирилган. Оғир турмуш шароитида яшаётган аёлларнинг манзилли ҳимоясини таъминлаш мақсадида уларнинг 18 нафари арзон уй-жойлар билан таъминланди. 200 га яқини ишга жойлаштирилди, шунингдек 231 нафарига моддий кўмак берилди.\nЙиғилиш давомида вилоятида хотин-қизлар жиноятчилиги, айниқса, оилавий ажримлар ортиб кетганлиги танқид остига олинди. Шунингдек, ташкилот тизимида, айниқса, маҳаллардаги мутахассислар ишини кучайтириш борасидаги масалалар юзасидан аниқ таклифларни ўртага ташланиб, фикр алмашилди.


Айрим давлатларда карантинга қарши намойишлар бўлди. Одамлар иш жойларига қайтишни талаб қилмоқда (ВИДЕО)\n18 июн 2021, Тошкент вақти: 14:05\nАҚШдаги норозиларни президент Трамп қўллаб-қувватлади.\nДунёнинг қатор мамлакатларида коронавирус пандемияси туфайли жорий этилган карантин чораларига нисбатан норозилик намойишлари бўлиб ўтди.\nЭнг кўп одамлар қатнашган намойишлар АҚШнинг айрим штатларида бўлди. Бошқа штатларда ҳам бу каби намойишларни ўтказиш режалаштирилган.\nАҚШда ўтказилган норозилик намойишлари иштирокчилари иш ўринлари қайта тикланишини ва карантин чоралари юмшатилишини талаб қилмоқда. Норозиларни АҚШ президенти Дональд Трам қўллаб-қувватлади. У айрим штатлар губернаторлари “карантин чораларини жуда кучайтириб юборган”, деб ҳисоблайди.\nАйни пайтда карантин чоралари юмшатилган ва намойишлар бўлиб ўтган штатларда СOVID-19га чалинганлар сони кўпайгани кузатилмода. Қўшма Штатлар шу кунгача коронавирус юқтирганлар сони энг кўп бўлган давлат бўлиб қолаётир. Бу ерда 800 мингдан кўпроқ одам коронавирусга чалинди. Беморларнинг 43 мингдан кўпроғи вафот этди.\nВашингтон штати губернатори Трампни карантин чораларини юмшатишга чақиргани учун кескин танқид қилди. Губернаторга кўра, Трамп бу билан аҳолини исён кўтаришга чақирмоқда ва коронавирусга чалинганлар сони кўпайишига омил яратмоқда.\nНью-Йоркда Трампга қарши бўлган фаоллар жавоб акцияларини ўтказишди. Улар Трампга тегишли бўлган бинолар олдига қопга солинган сохта жасадларни қўйиб пикет ўтказдилар.\nКарантинга қарши митинглар Бразилияда ҳам ўтказилди. Бу намойишларни Бразилия президенти Жаир Болсонару қўллаб-қувватлади. Митинглардан бирида президент ёшларни карантин чораларига амал қилмасликка чақирди ва уларни иш жойларига қайтишга ундади.\nБразилияда шу кунгача 41 минг киши коронавирусга чалинган, 2,5 минг бемор ўлган.\nРоссиянинг Шимолий Осетия республикасида бир неча юз одам “ўзини яккалаш” тартибини бузган ҳолда марказий майдонга йиғилди. Намойишга чиққанлар карантин оқибатида даромадларидан айрилганларини ва оиласини боқиш учун маблағлари йўқлигини айтдилар.\nМитинг ташкилотчиси Вадим Чельдиев полиция томонидан қўлга олинди ва икки ойга қамалди. Матбуотнинг ёзишича, унга нисбатан ёлғон маълумот тарқатиш ва ҳокимият вакилига нисбатан куч ишлатиш айбловлари билан жиноят иши очилган. Шимолий Осетия пойтахти Владикавказда ўтказилган митинг иштирокчиларидан 69 нафари қўлга олинган.\nРоссия мухолифати Youtube’да 28 апрель куни онлайн митинг ўтказади. “Ҳаёт учун” деб номланган митингнинг асосий талаби Россия ҳукуматини коронавирус пандемияси пайтида давлат томонидан аҳолини молиявий қўллаб-қувватлашга, бизнес учун солиқларни камайтиришга ва Конституцияга ўзгартиришлар киритиш бўйича референдумни бекор қилишга чақиришдир.\nСўнгги маълумотларга қараганда, Россияда коронавирус юқтирганлар сони деярли 53 минг киишга етди. 456 одам вафот этди.\nЖаҳонда коронавирусга чалинганлар сони икки ярим миллиондан ортиб кетди. Беморлардан 175 мингги оламдан ўтди.


Давлат экологик экспертизасини ўтказиш тизими рақамлаштирилди\nЎзбекистон Республикаси Экология ва атроф-муҳитни муҳофаза қилиш давлат қўмитасида соҳада жорий этилган интерактив хизматлар лойиҳалари тақдимотига бағишланган видеоселектор ўтказилди.\nУнда тизимда фаолият юритаётган мутахассислар томонидан «Электрон ҳукумат» тизимини такомиллаштириш, идоралараро электрон ҳамкорликни ривожлантириш, давлат хизматларини рақамлаштириш, уларнинг сифатини янада ошириш ва коррупция ҳолатларини бартараф этиш мақсадида амалга оширилаётган ишлар атрофлича муҳокама қилинди.\nҚайд этилганидек, ҳозирги кунда қўмита томонидан ҳудудларда юқори ва ўрта даражада хавфли тоифага мансуб объектларни давлат экологик экспертизасидан ўтказиш, компенсация тўловларини қўллаш тизимларини рақамлаштириш борасида янги интерактив хизматлар лойиҳалари жорий этилди.\nЎзбекистонда давлат экологик экспертизасини ўтказиш тизими 23 йил аввал, яъни 1997 йили жорий этилган бўлиб, ушбу тизимнинг асосий мақсади режалаштирилаётган ёки амалга оширилаётган фаолиятнинг экологик талабларга мувофиқлигини белгилаш ҳамда фаолиятни амалга ошириш мумкинлигини аниқлашдан иборат.\nТаҳлиллар шуни кўрсатмоқдаки, ҳудудларда атроф-муҳитга салбий таъсир кўрсатиш хавфи мавжуд бўлган 150 миндан ортиқ ишлаб чиқариш объекти фаолият кўрсатмоқда. Шундан 9 мингтаси I ва II тоифага, 8 минг 800 таси III тоифага, 3 мингтаси эса IV тоифага мансуб бўлган корхоналардир. Бугунги кунда амалдаги давлат экологик экспертизаси тўрт босқичда амалга оширилади. Бу эса ўз навбатида, маълум муддатни талаб қилади. Хусусан, кейинги йилларда ўртача йиллик лойиҳа ҳужжатлари кўриб чиқиш сони 25 мингтани ташкил қилган.\nТадбирда тизим фаолиятидаги бу каби ҳолатлар таҳлил қилинганда, мавжуд механизм замон талабларига мос келмаслиги айтиб ўтилди. Авваллари экспертиза хулосасини олиш, айниқса, вилоятлардаги буюртмачилар, яъни тадбиркорлар учун кўплаб муаммоларни юзага келтирган. Масалан, республиканинг чекка ҳудудидаги буюртмачи шартнома олиш учун Тошкент шаҳрига бир келса, лойиҳани тасдиқлатиш учун яна такрор келишга тўғри келган. Қолаверса, марказ ходимлари томонидан тақдим этилган лойиҳа атрофлича ўрганилиб, якуний хулоса берилгунга қадар буюртмачи узоқ вақт кутишига тўғри келган. Бу жараёндаги ортиқча маблағ ва вақт сарфланиши кўплаб эътирозларга сабаб бўлган.\nБугунгача тизимда эскича қоғозбозлик тизими сақланиб қолгани сабабли хулосалар ва экологик лойиҳаларнинг бир нусхаси қоғоз кўринишида ишлаб чиқариш объектига тақдим этилган, иккинчи нусхаси архивга топширилган эди.\nШуни инобатга олиб Экология ва атроф-муҳитни муҳофаза қилиш давлат қўмитаси томонидан давлат экологик экспертизасини ўтказиш тизими интерактив хизмат сифатида электрон кўринишида ишга туширилди.\nМазкур қулайлик туфайли буюртмачиларнинг аризалари ва давлат экологик экспертизаси материаллари электрон шаклда топширилади.\nДавлат экологик экспертизаси хулосалари электрон кўринишда буюртмачиларнинг шахсий кабинетлари орқали электрон имзо билан тасдиқланган ҳолда тақдим этилади.\nШунингдек, хизматлар учун белгиланган тўловлар оферта кўринишида электрон равишда барча онлайн тўлов амалиёт турлари орқали амалга оширилади.\nТадбирда мутахассислар томонидан ушбу йўналишдаги ишлар самарадорлигини ошириш борасидаги вазифалар келишиб олинди.


17:24 / 30.07.2017 1511 pdf Ўқиш режими + -\nШарҳ: Бу ҳадис ҳам Абдуллоҳ ибн Умар розияллоҳу анҳудан ривоят қилинмоқда. Пайғамбаримиз соллаллоҳу алайҳи васаллам бу ҳадисларида қадарга ишонмаслик нақадар оғир жиноят эканини баён қилмоқдалар. Ислом умматида ер ютиш, бошқа махлуққа айланиб қолиш ёки осмондан бўладиган тошбўронга учрашга лойиқ тоифа–Қадария тоифаси эканини эълон қилмоқдалар. Бу гап жуда қаттиқ гап. Чунки турли умматлар ичида турли гуноҳ қилганлар ушбу азобларнинг биттасигагина учраганлар.\nҚадар аҳлига эса ушбу уч азобнинг таҳдиди бирданига бўлмоқда. Шунинг ўзиданоқ бу масала нақадар хавфли эканини билсак бўлади. Бундан Аллоҳнинг Ўзи сақласин!\n17:21 / 30.07.2017 1279\n17:28 / 30.07.2017 1928\n1391 10:35 / 10.08.2017\n672 09:48 / 21 январь\n633 09:51 / 14 март\n1223 09:00 / 03.10.2017